മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍, ഓപ്പണ്‍ ഫ്രെയിം പയ്യന്നൂര്‍.
സുബര്‍ണ്ണരേഖ
ക്യാമറ ദിലീപ് രഞ്ജൻ മുഖർജി
ശബ്ദം സത്യം ചതോപാധ്യായ
എഡിറ്റിംഗ് രമേഷ് ജോഷി
അവി ഭട്ടാചാര്യ, ബിജൻ ചക്രവർത്തി, ഇന്ദ്രാണി ചക്രവർത്തി
ഗീതാ ദേ, റാണി ബട്ട, മാസ്റ്റര്‍. തരുൺ, അബിനാഷ് ബന്ധോപാധ്യായ
ശ്യാമൾ ഘോഷാൽ, ജഹർ റോയ്, മാധുരി മുഖർജി,
സതീന്ദ്ര ഭട്ടാചാര്യ, സീതാ മുഖോപാധ്യ, മാസ്റ്റര്‍ അശോക് ഭട്ടാചാര്യ
ഗാനങ്ങള്‍: ആരതി മുഖോപാധ്യായ, രമൺ റോയ് ചൗധരി എ
സംഗീതം ഉസ്താദ് ബഹദൂർ ഖാൻ
ഒറിജിനൽ സ്റ്റോറി & പ്രൊഡക്ഷൻ ശ്രീ രാധേഷ്യം
പരിചരണം, തിരക്കഥ, സംവിധാനം ഋത്വിക് ഘട്ടക്
1948 ജനുവരി 26: ജാലിയൻ വാലാബാഗ് ദിനം
അഭയാർത്ഥികൾ കൽക്കട്ടയുടെ പ്രാന്തപ്രദേശങ്ങളിൽ എങ്ങിനെയെങ്കിലും ഭൂമി കൈവശപ്പെടുത്താൻ ശ്രമിക്കുന്നു.
ഭൂവുടമകൾ ഇവരെ ആട്ടിയോടിക്കാനുള്ള തീരുമാനത്തിലാണ്.
അത്തരം ഏറ്റുമുട്ടലുകളെ അഭിമുഖീകരിക്കുമ്പോൾ തന്നെ, ആളുകൾ കോളനികൾ പണിയുകയും തങ്ങളുടെ വാസസ്ഥാനം ഉറപ്പിക്കുകയും ചെയ്യുന്നു.
വന്ദേമാതരം
പ്രിയപ്പെട്ട കുട്ടികളേ, ഈ മഹത്തായ ദിനത്തിൽ നമ്മൾ ഒരു സ്കൂൾ സ്ഥാപിക്കുകയാണ്.
ഇവിടെ നിങ്ങളെ ഇംഗ്ലീഷും ചരിത്രവും പഠിപ്പിക്കുന്നത് മിസ്റ്റർ ഈശ്വർ ചക്രവർത്തിയാണ്
ഞാൻ നിങ്ങളെ സംസ്‌കൃതവും ബംഗാളിയും പഠിപ്പിക്കും.
ഓർക്കുക, വിദ്യാഭ്യാസമാണ് നമ്മുടെ രാജ്യത്തിൻ്റെ നട്ടെല്ല്.
നമുക്കൊരുമിച്ച് ദേശീയഗാനം ആലപിക്കാം.
ഹരപ്രസാദ് ഏട്ടാ...
എന്തേ...
ഗ്രാമം വിടുപ്പോൾ അങ്ങ് പറഞ്ഞത് നമ്മള്‍ പുതിയ വീട്ടിലേക്ക് പോകുന്നു എന്നല്ലേ ... ഇവിടെയാണോ അത്?
അതെ, ഇതാണ് നിന്റെ പുതിയ വീട്.
ഇവിടെ എന്താ എപ്പോഴും കലഹങ്ങള്‍...
അതൊക്കെ കടന്നുപോകും, ​​ എന്നെന്നേക്കുമുള്ള സമാധാനം കൈവരും.
നിൻ്റെ ഏട്ടന്‍ ഈശ്വര്‍ ഇവിടെയുണ്ടല്ലോ...
തന്റെ ഏക അനുജത്തിക്ക് വേണ്ടി അയാള്‍ പോരാടും, നമ്മള്‍ ഒരുമിച്ച് പോരാടും ...
ദയവായി താഴ്ന്ന ജാതിക്കാരിയായ ഈയുള്ളവളുടെ അഭ്യര്‍ത്ഥന കേള്‍ക്കണേ.
എൻ്റെ പേര് കൗശല്യ...
ഞാൻ ബാഗ്ദി ജാതിയിൽ പെട്ടവളാണ് ഇത് എൻ്റെ ഏക മകന്‍ അവിരാം.
ശരിക്കും നിങ്ങള്‍ എവിടെയുള്ളവരാണ്.
ഡാക്കയില്‍...
എങ്കില്‍ നിങ്ങളെ ഞങ്ങളോടൊപ്പം ചേര്‍ക്കാന്‍ കഴിയില്ല.
പബ്നയിൽ നിന്നുള്ളവർ മാത്രമാണ് ഇവിടെയുള്ളത്. പരസ്പരമുള്ള വ്യത്യാസം സൂക്ഷിക്കാന്‍ കഴിയുന്നില്ലെങ്കിൽ
പിന്നെ നമ്മള്‍ എന്തിനാണ് എല്ലാംകളഞ്ഞ് ഇങ്ങോട്ടുവന്നത്?
ഞങ്ങളും താഴ്ന്ന ജാതിക്കാരാണ് സാർ... തത്കാലം ഞങ്ങള്‍ക്ക് അഭയം തരണം... ഏതെങ്കിലും മൂലയിൽ...
അമ്മേ, ഓടിക്കോ...
അതാ... ഭൂവുടമയുടെ ഗുണ്ടകള്‍ നമ്മുടെ ആളുകളെ ട്രക്കുകളിൽ കയറ്റി കൊണ്ടുപോകുന്നു ...
നിങ്ങള്‍ പിടികൊടുക്കരുത്...
അവിരാം... അവിരാം...
ഇന്ത്യാരാജ്യത്തിന്റെ മഹത്വത്തെ നമുക്ക് വാഴ്ത്താം..
അമ്മേ...
എൻ്റെ മൂക്കുപൊടി ഇങ്ങു തരൂ....
ഈ സ്ഥലം പണ്ട് പാം ഗ്രൗണ്ട് എന്നാണ് അറിയപ്പെട്ടിരുന്നത്.
സമ്പന്നനായ ജന്മിയുടെ കൃഷിയോഗ്യമല്ലാത്ത ഉപേക്ഷിക്കപ്പെട്ട ഭൂമി...
ഞാൻ ഈ സ്ഥലത്തിന് പുതിയ പേരിട്ടു... നവജീവന്‍ കോളനി.
അവിരാമിൻ്റെ അമ്മയെ കണ്ടുപിടിക്കാൻ ഈ സ്ഥലത്തിന്റെ പേര് അതുതന്നെയെന്ന് ഞാനും ഉറപ്പിക്കുന്നു...
എങ്ങനെ അവരെ കണ്ടെത്തും?
ഞാൻ പത്രമോഫീസുകളിൽ പോയി പത്രങ്ങള്‍ക്ക് വാർത്തകള്‍ നല്‍കും..
എങ്കില്‍ നമുക്ക് നാളെ രാവിലെ പോകാം...
ശരി...
ഇന്ന് രാത്രി യുവാക്കളാരും ഉറങ്ങരുത്... നമുക്ക് ജാഗ്രതയോടെ കാവൽ നിൽക്കണം...
ഒറ്റ ചെറുപ്പക്കാരനും ഈ രാത്രി ഉറങ്ങുകയില്ല...
നമുക്കിവരെ കാത്തുസൂക്ഷിക്കേണ്ടതുണ്ട്..
എത്ര ചെറിയ കുട്ടിയാണവന്‍. സ്വന്തം അമ്മയുടെ പേര് പോലും പറയാൻ ആവുന്നില്ല.
സങ്കടം തന്നെ...
ഒരു ആൺകുട്ടിയെ അഭയാർത്ഥിയായി കണ്ടെത്തി...
ന്യൂസ് എഡിറ്ററുടെ അടുത്ത്...
അഭയാർത്ഥി.. എല്ലാവരും ഇപ്പോള്‍ അങ്ങിനെയല്ലേ...
ബെനിമാധബ്, ഇത് നിങ്ങളുടെ ആദ്യ ജോലിയാണോ?
അതെ സർ...
ഇന്നാണ് ചേർന്നത്...
ഇന്നത്തെ കാലത്ത് പത്രപ്രവര്‍ത്തകനാവുക എന്നത് രാജ്യസേവനത്തിനുള്ള അവസരമാണല്ലോ...
മാങ്ങാത്തൊലിയാണ്!
എന്താണ്!
നിങ്ങൾക്കത് മനസ്സിലായിക്കോളും ...
ആ സന്ദേശം നോക്ക്.
നാഥുറാം...
ഞാന്‍ പറയുന്നത് കേട്ടോളൂ...
ഈ ജോലിയിൽ നിങ്ങള്‍ വിജയിക്കണമെങ്കിൽ ആദ്യം മറ്റുള്ളവരെ പറ്റിക്കാനാണ് പഠിക്കേണ്ടത്...
നാഥുറാം വിനായക് ഗോഡ്‌സെ എന്നയാള്‍ മോഹൻദാസ് കരംചന്ദ് ഗാന്ധിയെ കൊലപ്പെടുത്തി.
പ്രാർത്ഥനാ മൈതാനത്തിലേക്കുള്ള യാത്രയ്ക്കിടെയാണ് ഗാന്ധിജിക്ക് നേരെ അയാള്‍ വെടിയുതിർത്തത്.
ഇന്ന് ഉച്ചയ്ക്ക് സമയം...
ഹേ റാം!...
നമ്മൾ വഞ്ചിക്കപ്പെട്ടു, നമ്മള്‍ കഠിനമായി വഞ്ചിക്കപ്പെട്ടു ...
അവിരാം അകത്തേക്ക് പോകൂ..
സീത ഇവിടെ വാ
ഏട്ടാ, ഇതാണോ നമ്മുടെ പുതിയ വീട്?
ഈശ്വർ, കാണാതായവരെയും കണ്ടുകിട്ടിയവരെയും കുറിച്ചുള്ള കോളത്തിൽ അവിരാമിക്കുറിച്ചുള്ള വാർത്തകൾ വന്നിട്ടുണ്ട്...
എന്നാൽ അവൻ്റെ അമ്മ അത് കാണുമോ?
ഏട്ടാ, നമുടെ പുതിയ വീട് അന്വേഷിക്കുന്നില്ലേ?
ഈശ്വർ നിങ്ങള്‍ എപ്പോള്‍ കൽക്കത്തയിലെത്തി?
ഓ - റാംബിലാസ് നിങ്ങളിവിടെയുണ്ടോ.
നിങ്ങള്‍ ഇംഗ്ലണ്ടിലേക്ക് പോകുമെന്നല്ലേ കോളേജിൽ വെച്ച് പറയാറുള്ളത്...
അതെ, പക്ഷേ എൻ്റെ അച്ഛൻ മരിച്ചു. ബിസിനസിന്റെ ഭാരം മുഴുവന്‍ എൻ്റെ ചുമലിൽ വീണു...
എന്റെ കൂടെ വരൂ. അല്ല, നിങ്ങൾ എവിടെയാണ് പോകുന്നത്?
അത് ഞാൻ തീരുമാനിച്ചിട്ടില്ല...
കിറുക്കന്‍! കോളേജിലെ പോലെ തന്നെ.
നിങ്ങളുടെ കുടുംബം എവിടെ?
എൻ്റെ കൂടെ അനിയത്തിയുമുണ്ട്... മറ്റാരുമല്ല...
എന്തുപറ്റി? അച്ഛനുമമ്മയുമെല്ലാം എവിടെ?
...നമ്മള്‍ അവസാനം കണ്ടിട്ട് ആറ് കൊല്ലമല്ലേ ആയുള്ളൂ.
ഇതിനുള്ളിൽ എന്താ സംഭവിച്ചത്?
1942 മുതല്‍ 1948 വരെ.
നിങ്ങൾ എവിടെയാണ് താമസിക്കുന്നത്?
അങ്ങിനെയൊരു സ്ഥലമില്ല.
എന്തൊരു അതിശയമാണിന്ന്! എൻ്റെ ഗുരുവായ സ്വാമിജി ഇന്ന് വീട്ടിലേക്ക് വരുന്നുണ്ട്.
അദ്ദേഹത്തിൻ്റെ ഒരു ശിഷ്യൻ മഹാനായ ഉസ്താദാണ്. അദ്ദേഹത്തിന്റെ സംഗീതാര്‍ച്ചനയുമുണ്ട്.
ഇന്ന് തന്നെ നിങ്ങളെയും കണ്ടുമുട്ടി... കോളേജിലെ ഒരു സംഗീതപരിപാടിപോലും നീ കളയാറില്ലല്ലോ.
നമുക്ക് ഇന്ന് ആഘോഷിക്കാം, നിങ്ങൾ എൻ്റെ വീട്ടിലേക്കാണ് വരുന്നത്.
കോളേജിൽ എത്ര മിടുക്കനായിരുന്നു നിങ്ങൾ.
തീർച്ചയായും നമ്മള്‍ അടുത്തചങ്ങാതികള്‍ ആയിരുന്നില്ല, നിങ്ങളൊക്കെ വളരെ സീരിയസ് ആയിരുന്നല്ലോ.
'അറിവിന്റെ സാഗരം' എന്നാണ് ഞങ്ങൾ നിങ്ങളെ വിളിക്കാറുള്ളത്.
ഘട്ശിലയ്ക്ക് സമീപം ഞങ്ങൾക്ക് ഒരു ഇരുമ്പുഫാക്റ്ററിയും അരി മില്ലുമുണ്ട്...
ഛത്തിംപൂർ എന്ന ചെറിയ സ്ഥലത്താണത്.
അവിടുത്തെ കാര്യങ്ങള്‍ കൈകാര്യം ചെയ്യാൻ വിശ്വസ്തനായ ഒരാളെ ഞാന്‍ നോക്കുകയാണ്.
വലിയ ശമ്പളമൊന്നുമില്ല. പ്രമോഷന്‍ സാധ്യതയും കുറവാണ്.
നിങ്ങൾക്ക് അത് ഏറ്റെടുക്കാമോ?
പ്രതിമാസം ശമ്പളം 150/- രൂപയായിരിക്കും.
ഞങ്ങളുടെ അക്കൗണ്ടില്‍ പക്ഷേ അത് 250/- എന്നാവും കാണിക്കുക.
നിങ്ങള്‍ മറ്റൊരാളെ നോക്കുന്നതാവും നല്ലത്... റാംബിലാസ്.
ഞാന്‍ നിങ്ങളിൽ നിന്നും പ്രതീക്ഷിച്ച ഉത്തരംതന്നെ.
ജീവിതത്തിൽ നിങ്ങൾ ഒരു തെറ്റും ചെയ്യില്ലെന്ന് എനിക്കറിയാം. അപ്പോൾ അത് തീരുമാനമായി.
ഗുരുവിൻ്റെ അനുഗ്രഹം നിങ്ങൾക്കുണ്ട്‌, അദ്ദേഹം നിങ്ങളെ കണ്ടു പുഞ്ചിരിച്ചത് ശ്രദ്ധിച്ചില്ലേ... വരൂ.
വേണമെങ്കിൽ നിങ്ങള്‍ക്ക് നാളെത്തന്നെ ഛത്തിമ്പൂരിലേക്ക് പോകാം. എന്നെ അറിയിച്ചാല്‍ മതി...
ഡ്രൈവർ, പോകാം...
ദൈവമേ, അങ്ങയുടെ നാമത്തിൽ ഞാന്‍
ജീവിതത്തിന്റെ ഈ തോണി ഉപേക്ഷിക്കയാണ്
ഞാനീ നദിയില്‍ മുങ്ങിത്താണാല്‍
ദൈവമേ, എൻ്റെ അപമാനകരമായ നാമം പിന്നെയില്ലല്ലോ..
വാങ്ങാനുള്ളവര്‍ സാധനങ്ങള്‍ വാങ്ങിക്കൂട്ടുന്നു.
കടകള്‍ക്കുള്ളില്‍ നിറമുള്ള എത്രയെത്ര വിളക്കുകൾ
തിളങ്ങിക്കൊണ്ട് നമ്മെ വിളിക്കുന്നു..
ദയവായി അവനെ തടയുക. അവനതാ വീണ്ടും ഒരു ജാഥയ്ക്ക് പുറപ്പെടുന്നു.
ഒരു പണമുണ്ടാക്കുന്ന യന്ത്രം.... ജീവിതം അവനവനുവേണ്ടിയല്ല, മറ്റുള്ളവർക്ക് വേണ്ടിയുള്ളതാണ്.
സ്വന്തം താൽപ്പര്യങ്ങൾ മാത്രം കൊണ്ടുനടക്കുന്നവര്‍ മറ്റുള്ളവരെ സ്നേഹിക്കുന്നില്ല ...
ഹരപ്രസാദ്, എനിക്ക് നിങ്ങളോട് ഒരു കാര്യം പറയാനുണ്ട്...
എങ്കില്‍ വാ...
ഹരപ്രസാദ്...
പറഞ്ഞോളൂ...
ഞാൻ പോവുകയാണ്.
എൻ്റെ ഒരു സുഹൃത്തിന് ഘട്ശിലയ്ക്കടുത്തുള്ള ഛത്തിമ്പൂരിൽ ഒരു റൈസ് മില്ലുണ്ട്.
ഞാൻ ഇന്ന് രാത്രി അവിടേക്ക് ട്രെയിനിൽ പോകയാണ്.
നിങ്ങള്‍ക്ക് വേണ്ടിയും ഞാൻ ഒരുജോലി പറഞ്ഞുവെച്ചിട്ടുണ്ട്.
ഇംഗ്ലീഷിൽ ഒരു വാക്ക് ഉണ്ട്: Deserter (ഒളിച്ചോട്ടക്കാരന്‍).
എന്നോട് ക്ഷമിക്കൂ, എനിക്ക് നിങ്ങള്‍ക്കുവേണ്ടി ഇനി ഒന്നും ചെയ്യാനില്ല.
നില്‍ക്കൂ...
എന്റെ സര്‍വ്വ ഉത്തരവാദിത്തങ്ങളും എന്റെ അനിയത്തിയോട് മാത്രമാണ് .
പിന്നെ അവിരാമിനോടും... നിങ്ങളാണ്' അവനെ ഇവിടെ കൊണ്ടുവന്നത്.
പോകുന്നതിനുമുമ്പ് അവനെ കൊന്നേക്കാന്‍ മറക്കണ്ട.
അവൻ്റെ ഉത്തരവാദിത്തവും ഞാൻ ഏറ്റെടുക്കും.
പിന്നെ... ആരുമില്ലാത്ത എല്ലാവരുടെയും?
ഒറ്റ നിമിഷം കൊണ്ട് എനിക്ക് എല്ലാം നഷ്ടപ്പെട്ടു.
എല്ലാം വലിച്ചെറിഞ്ഞാണ് ഞാൻ ഇറങ്ങിയോടിയത്. വീണ്ടും എനിക്ക് ഒരു വീട് ഉണ്ടാക്കിയെടുക്കണം.
സീതയുടെ ജീവിതത്തിലെങ്കിലും ഇത്തരമൊരു ദുരന്തം ഒരിക്കലും വരാതിരിക്കട്ടെ.
ദാരിദ്ര്യം കൊണ്ട് അവൾ മരിക്കാൻ പാടില്ല. അതല്ലാതെ മറ്റൊരു ലക്ഷ്യവും ഇന്നെനിക്കില്ല...
നാണക്കേട്‌!
ഏട്ടന്‍ എവിടെപ്പോയതാ? ഞാന്‍ ഒറ്റക്കായിപ്പോയി.
നമുക്കൊരു പുതിയ വീടിനായി ഞാൻ അന്വേഷിക്കയായിരുന്നു.
എന്നിട്ട് കിട്ടിയോ?
കിട്ടി... വരൂ.
നീയും ഞാനും ഇന്ന് രാത്രി അവിടേക്ക് തിരിക്കും.
അപ്പോള്‍ അവിരാമോ?
നമ്മള്‍ അവനെയും കൂടെ കൊണ്ടുപോകും.
ശ്രീകൃഷ്ണ ഭഗവാനെ... യാദവാ മുകുന്ദാ...
ക്ഷമിക്കണം, അല്പം വൈകിപ്പോയി.
നല്ല ദിവസമാശംസിക്കുന്നു...
ഈ ലഗേജ്. അത് നിങ്ങള്‍ എടുക്കേണ്ട... എടുത്തോളൂ...
കുഞ്ഞുമോളും ഉണ്ടാല്ലോ...
എൻ്റെ പേര് മുഖർജി... ഇരുമ്പുഫാക്റ്ററിയിലെ ഫോർമാനാണ്.
മുതലാളി റാംബിലാസ് പറഞ്ഞിരുന്നു നിങ്ങള്‍ അദ്ദേഹത്തിന്റെ സുഹൃത്താണ്... അല്ലേ?
ഞാൻ വീടൊക്കെ വൃത്തിയാക്കിയിട്ടാണ് വന്നത്. വരൂ...
സുബർണരേഖയുടെ തീരത്തുകൂടിയാണെങ്കില്‍ കുറേ പോകണം. ഇതിലൂടെ ഒരു കുറുക്കുവഴിയുണ്ട്...
നിങ്ങൾ വന്നത് ഞങ്ങള്‍ക്ക് വളരെ ആശ്വാസമായി.
റാംബിലാസ് മുതാലാളി വളരെ മതവിശ്വാസിയാണ്.
ആരാധനയ്ക്കായി ഇവിടെ ഒരു ഹനുമാൻ ക്ഷേത്രം അദ്ദേഹം ഉണ്ടാക്കി... ഒരു കിണർ കുഴിച്ചു...
എൻ്റെ പൊന്നുമോളുടെ പേരെന്താണ്?
സീത...
നമ്മുടെ പുതിയ വീട്ടിലേക്കാണോ നമ്മൾ പോകുന്നത്‌?
അതെ മോളെ, ഒരു പുതിയ നാട്ടിലേക്ക്, വീട്ടിലേക്ക്.
ഇനിയും കുറെ പോകാനുണ്ടോ?
അങ്ങ് ദൂരെ നീല കുന്നുകൾകാണുന്നില്ലേ, ആകാശത്തേക്ക് ഉയര്‍ന്ന്.
അതിന്റെ അരികിലൂടെ വളഞ്ഞുപുളഞ്ഞു പോകുന്ന ഒരു നദിയുണ്ട്
അവിടെയാണ് നമ്മുടെ പുതിയ വീട്. അവിടെ ഒരുപാട് പൂക്കളുണ്ട്, പക്ഷികളുണ്ട്, ചിത്രശലഭങ്ങളുണ്ട്...
വലിയ നല്ല മുറികള്‍, പാട്ട്, സംഗീതം.
സുബർണരേഖയെന്ന ഒരു സ്വര്‍ണ്ണരശ്മിയുമുണ്ട്, അതിനടുത്താണ് നിങ്ങളുടെ വീട്.
കള്ളം പറയരുത്...
കുട്ടികളോട് പ്രത്യേകിച്ചും കള്ളം പറയാൻ പാടില്ല.
ഇതാ കണ്ടില്ലേ...
പട്ടണത്തില്‍ നിന്നും കുറച്ചു വിട്ടുമാറിയാണ് നിങ്ങളുടെ ക്വാർട്ടേഴ്‌സ്.
സാൽ വനത്തിൻ്റെ മധ്യഭാഗത്തായി തകർന്നുകിടക്കുന്ന ഒരു എയ്റോഡ്രാമുണ്ട്... ഒരു സംഭവാ.
യുദ്ധസമയത്ത് ബ്രിട്ടീഷുകാര്‍ നിർമ്മിച്ചതാണ്.
നിങ്ങളെ ഞാൻ പിന്നെ അവിടെ കൊണ്ടുപോകാം. ആ കാടിന് അടുത്താണ് നമ്മുടെ മില്ല്.
ഞാൻ കിണറ്റിൽ നിന്ന് വെള്ളമെടുത്തുവെച്ചിട്ടുണ്ട്... കുളിച്ചു വരൂ.
- ഓ! അഖിൽ ബാബു... - വാ അവി...
മുതലാളിയുടെ ചങ്ങാതി ശ്രീ.ഈശ്വർ എത്തിയിട്ടുണ്ട്.
ഇപ്പോള്‍ നിങ്ങൾക്ക് ഒരു കമ്പനിയായി.
മിസ്റ്റർ അഖിൽ റെയിൽവേയിലാണ് ജോലി ചെയ്യുന്നത്, ഒരു മാന്യനായ മനുഷ്യന്‍...
നിങ്ങളുടെ അയല്‍വാസിയാണ്.
രണ്ട് കഷണം റൊട്ടിക്കുവേണ്ടി മാത്രമാണ് ഞാൻ ഈ പാറക്കെട്ടിൽ കുടുങ്ങിപ്പോയത്.
സമൃദ്ധമായ വെള്ളമുള്ള നാട്ടിൽ നിന്നാണ് ഞാൻ വരുന്നത്. പിന്നെയും ചില പ്രശ്നങ്ങളുണ്ട്.
കുറച്ച് ദിവസങ്ങൾക്ക് മുമ്പ് ഒരു സിനിമാ യൂണിറ്റ് ഇവിടെ വന്നിരുന്നു
അതോടെ പാലിൻ്റെ വില ആറിൽ നിന്ന് പത്തണയായി ഉയർന്നു.
ഞാന്‍ ഛത്തിംപൂരിൽ സ്ഥിരതാമസമാക്കിയപ്പോഴാണ് ഇവിടേക്കുള്ള ട്രാൻസ്ഫർ ഓർഡർ വരുന്നത്..
ഏട്ടാ, എന്തുനല്ല പൂന്തോട്ടമാണ്.. നോക്കൂ...
അവന് അമ്മയെ ഓർമ്മ വരുന്നുണ്ടാകും, അല്ലേ?
അവിരാം... അവിരാം...
ആ വരുന്നതാണ് മാനേജർ.
ഇന്ന് വലിയ കുഴപ്പമില്ലെന്ന് തോന്നുന്നു.
അയാള്‍ക്ക് കുറച്ച് മെന്റല്‍ പ്രശ്നമാണ്.
ഒരു വല്ലാത്ത മനുഷ്യന്‍. കുറച്ച് വർഷങ്ങൾക്ക് മുമ്പ് അദ്ദേഹത്തിൻ്റെ മകൾ ഒരാളോടൊപ്പം ഒളിച്ചോടി.
അതിനു ശേഷമാണ് മൂപ്പര്‍ ഇങ്ങനെയായത്.
മാനേജർ, മുതലാളിയുടെ സുഹൃത്ത് ശ്രീ.ഈശ്വർ എത്തിയിട്ടുണ്ട്.
ഹലോ.
ആര്? പുതിയ കാഷ്യറാ!
മിസ്റ്റർ മുഖർജി, ദയവായി അദ്ദേഹത്തിൻ്റെ ഓഫീസ് കാണിച്ചു കൊടുക്കൂ.
പണത്തിൻ്റെ ചുമതല ഇന്നുതന്നെ ഏറ്റെടുക്കുക. കർഷകർ വരാന്‍ തുടങ്ങിയിട്ടുണ്ട്.
ഈ വിശാലമാം നെൽവയലിൽ
നിഴലും വെള്ളിവെളിച്ചവുമായി
നീലാകാശത്തോടിമാറും സൂര്യനുമൊപ്പം
വെണ്‍മേഘമാലകളടിച്ചുവാരുന്നു..
ഹലോ, മിസ്റ്റർ ചക്രവർത്തി.
സീത വളരെ വേഗത്തിൽ പഠിക്കുന്നുണ്ട്. അവൾ ശാസ്ത്രീയ സംഗീതം പഠിക്കുന്നത് നല്ലതാണ്.
നന്നായി പഠിക്കട്ടെ. ചിലപ്പോള്‍ അവളുടെ ഭാവി സംഗീതലോകത്താകാം.
നമുക്ക് വീണ്ടും നോക്കാം.
അമൃത് കുടിക്കാൻ മറന്നവണ്ടുകള്‍
പൊന്‍പ്രകാശത്തുല്ലസിച്ചു പറക്കുംനേരം
കൊക്കുകളെന്തേ തീരത്തെല്ലാം കൂട്ടംകൂടി നില്‍പ്പതെന്ത്?
എല്ലാം ശരിയാക്കിയിട്ടുണ്ട്. ഉച്ചകഴിഞ്ഞുള്ള ബസ്സിന് അവിരാമിന് പോകാം.
എവിടേക്കാ?
ജാർഗ്രാം. അവൻ അവിടെ ഹോസ്റ്റലിൽ താമസിച്ചുകൊണ്ട് ഇനി സ്കൂളിൽ പഠിക്കാന്‍ പോകയാണ്.
അവിരാം പോവുകയാണോ?
അവന് പഠിക്കേണ്ടേ... വളര്‍ന്നു വലിയ ആളാകേണ്ടേ!
ഇവിടെയാണെങ്കില്‍ ഒരു സ്കൂളുപോലുമില്ല.
വേനൽ അവധി വരുമ്പോള്‍ അവൻ തിരിച്ചുവരുമല്ലോ.
ദൂരെപ്പോയി താമസിക്കാന്‍ നിനക്ക് പ്രയാസമില്ലല്ലോ?
ഒറ്റയ്ക്ക് നില്‍ക്കുന്നതില്‍ സങ്കടമുണ്ടോ?
എന്നാല്‍ ഉച്ചഭക്ഷണത്തിന് ശേഷം പുറപ്പെടാം. ബസ്സ്‌ 4 മണിക്ക് പുറപ്പെടും
നമുക്ക് കുളിക്കാൻ പോകാം.
എന്ത് രസമായിരിക്കും, ഞാൻ ഹോസ്റ്റലിൽ താമസിക്കാന്‍ പോകുന്നു.
എനിക്ക് നിന്നെ കാണണ്ട.
നീ...
ഞാൻ അവിടെ അധികകാലം നിൽക്കില്ല. പെട്ടെന്ന് മടങ്ങിവരും.
നീ പോയിക്കഴിഞ്ഞാൽ ഞാൻ ആരുടെ കൂടെ കളിക്കും?
നിന്നെ എനിക്ക് കാണേണ്ടാ എന്ന് പറഞ്ഞില്ലേ.
യുദ്ധകാലത്ത് ഇവിടെ വിമാനങ്ങൾ ഇറങ്ങാറുണ്ട്
എന്നിട്ടവ കാട്ടിൽ ഒളിപ്പിക്കുകയും ചെയ്യും.
ഇതാണ് പൈലറ്റിൻ്റെ ക്ലബ് ഹൗസ്. അതിൻ്റെ അർത്ഥമെന്താണെന്ന് അറിയാമോ?
തീർച്ചയായും.
ബർമ്മയിൽ ബോംബാക്രമണത്തിന് ശേഷം
ബ്രിട്ടീഷുകാര്‍ തിരികെ ഇവിടെ വന്നാണ് സുഖിക്കുകയും ഉല്ലസിക്കുകയും ചെയ്തത്.
വരൂ...
അവിരാം എവിടെയാണ് നീ? ഇനിയും നിന്നാല്‍ നിനക്ക് ബസ് കിട്ടില്ല.
വേനൽ അവധി വന്നാല്‍ ഞാൻ തിരിച്ചുവരും.
സന്തോഷത്താല്‍ കാറ്റൊഴുകുന്നു ഇന്നിവിടം നിറയെ
വേലിയേറ്റത്തിരമാലകളില്‍ മുങ്ങിനിവര്‍ന്നതുപോല്‍
ജീവിതമിങ്ങു മുരളീരവമായ്
നനഞ്ഞൊതുങ്ങി കുതിര്‍ന്നുനില്‍ക്കുന്നു.
ഭയപ്പെടേണ്ട, അതൊരുവന്‍ പണത്തിന് വേണ്ടി
വേഷംകെട്ടി നടക്കുന്നതാണ്.
ചൈതന്യ, ഇങ്ങു വരൂ...
എന്തിനാണ് നിങ്ങൾ കുട്ടികളെ ഭയപ്പെടുത്തുന്നത്?
ഞാൻ വേണമെന്ന് വിചാരിച്ചുവന്നതല്ല.. ഞാന്‍ വരുന്ന വഴിയില്‍ അവൾ വന്നതാണ്.
എന്താണ് മോളുടെ പേര്? - സീത.
എവിടെയാ താമസിക്കുന്നത്? - എൻ്റെ പുതിയ വീട്ടിൽ.
വരൂ, നിന്നെ ഞാന്‍ വീട്ടിലാക്കാം.
നീ രാമായണം വായിച്ചിട്ടുണ്ടോ? - ഇല്ല...
അത് മറ്റൊരു സീതയുടെ കഥയാണ്.
മിഥിലയിൽ ജനകൻ എന്നൊരു രാജാവുണ്ടായിരുന്നു.
ഒരു ദിവസം അദ്ദേഹം നിലം ഉഴുതുകൊണ്ടിരിക്കയായിരുന്നു.
പെട്ടെന്ന് മണ്ണിനടിയില്‍നിന്ന് അദ്ദേഹത്തിനു ഒരു പെൺകുഞ്ഞിനെ കിട്ടി... അവളാണ് സീത.
സീത സത്യത്തില്‍ ഭൂമിയുടെ മകളാണ്.
ഒടുവില്‍ ഭൂമിയുടെ കൈകളിലേക്കുതന്നെയാണ് സീത പോയതും.
ഭൂമി രണ്ടായി പിളർന്നു, സീതയെ നെഞ്ചിൽ ഏറ്റുവാങ്ങി.
ഇതിനിടയില്‍ രാമായണത്തില്‍ ഏഴു അധ്യായങ്ങളിലായി
നിരവധി കഥകളുണ്ട്.
എനിക്ക് ഒരു ദിവസം ആ കഥകള്‍ മുഴുവനും കേൾക്കണം.
ഏറെ വർഷങ്ങൾക്കു ശേഷം.
നമസ്കാരം.
ഞങ്ങള്‍ പറയുന്നതൊന്നും നിങ്ങൾ ശ്രദ്ധിക്കുന്നില്ലല്ലോ.
ബുധാന്റെ ഭാര്യ പ്രസവിച്ചു എന്നാണു ഞാന്‍ പറഞ്ഞത്.
അവന് വീട്ടില്‍ പോകാൻ ഒരാഴ്ച അവധി വേണം.
നിങ്ങള്‍ മാനേജരോട് പറയൂ.
അതിനു മാനേജർ എവിടെ?
അദ്ദേഹം ഇതുവരെ വന്നില്ലേ?
അതല്ലേ ഞങ്ങള്‍ നിങ്ങളോട് പറഞ്ഞത്?
വരൂ...
വാർത്ത അറിഞ്ഞില്ലേ?
എന്താണ് സംഭവം?
മാനേജർക്ക് ഇന്നലെ മുതൽ മുഴുവട്ടായി.
മനുഷ്യരെ കണ്ടാല്‍ മുരളുകയും കടിക്കാൻ ശ്രമിക്കുകയും ചെയ്യുന്നുണ്ട്.
ഇന്നലെ രാത്രി അദ്ദേഹത്തെ ട്രെയിനിൽ അവർ കൽക്കത്തയിലേക്ക് കൊണ്ടുപോയി.
ഇത് ആരുടെ കത്താണ്?
റാംബിലാസിന്റെ. മാനേജരെ പിരിച്ചുവിട്ടു.
ഇന്ന് മുതൽ എന്നെ മാനേജരായി നിയമിച്ചു എന്നാണ്.
ഇത് നിങ്ങൾക്ക് തികച്ചും അര്‍ഹമായ പ്രമോഷനാണ്.
ഞാൻ പോയി സീതയോട് പറയട്ടെ.
അപ്പോള്‍ ബുധാന്റെ കാര്യം ......
അത് ഞാന്‍ നോക്കിക്കോളാം. അങ്ങ് പോയാട്ടെ.
നിങ്ങള്‍ ഞങ്ങളെ ഒരു ദിവസം അത്താഴത്തിനു വിളിക്കണം.
സീതയോട് പറയണം. എന്റെ ഭാര്യ കൂടിയുണ്ടാകുമെന്ന്.
അദ്ദേഹത്തെ പിണക്കരുത്. മുതലാളിയുടെ അടുത്ത ചങ്ങാതി കൂടിയാണ് അദ്ദേഹം.
വാനമിതാ നോക്കൂ... നേരം പുലരുകയായ്‌
ലോകമാകെ ഉണര്‍ന്നെണീക്കയായ്
കാടുണര്‍ന്നു
കിളികളുണര്‍ന്നു
ഗഗനമേറി ഒഴുകുകയായെല്ലാം
ഓ! ശ്യാം
എന്തിനുറങ്ങീ ഈ നേരമിന്നു നീ..
നിശയിലുറങ്ങീടാതെ
എങ്ങുപോയ് അലയുകയാണങ്ങ് ?
വാനമിതാ നോക്കൂ... നേരം പുലരുകയായ്‌
പെട്ടെന്ന് നീ ശരിക്കും വളർന്നെന്ന് തോന്നി.
ഏട്ടന്‍ ദിവസവും ചെറുതായിക്കൊണ്ടിരിക്കയാണല്ലോ. രാവിലെയും ഒന്നും കഴിക്കാതെയല്ലേ ജോലിക്ക് പോയത്.
ഏട്ടന്റെ മനസ്സ് എവിടെയാണ് ഇങ്ങനെ അലയുന്നത്?
ചുമ്മാ വഴക്കുപറയാതെ. വരൂ, നമുക്ക് പോകാം.
നീയെന്താ ഇപ്പോഴും ഇങ്ങനെ സങ്കടഗാനങ്ങൾ മാത്രം പാടുന്നത്?
നിങ്ങൾ രണ്ടുപേർക്കും സങ്കടവും കഷ്ടപ്പാടുമല്ലാതെ മറ്റൊന്നും ഇല്ലെന്ന് തോന്നുന്നു.
പത്രത്തില്‍ അവിരാം എഴുതിയ ഒരു ലേഖനം വന്നിരുന്നു.
അവന്റെ പേര് അച്ചടിച്ചു കണ്ടപ്പോൾ സന്തോഷം തോന്നിയെങ്കിലും വായിച്ചപ്പോൾ ഞാന്‍ അമ്പരന്നുപോയി.
ആളുകൾക്ക് അത്തരം കാര്യങ്ങള്‍ ഇഷ്ടമല്ല. നല്ലനല്ല കാര്യങ്ങൾ മാത്രമാണ് അറിയാന്‍ താത്പര്യം.
അപ്പോൾ മാത്രമേ ആളുകൾ വല്ലതും കാണുകയും കേൾക്കുകയും വായിക്കുകയും ചെയ്യൂ.
ഏട്ടാ, പാടുമ്പോൾ ഞാൻ അവയൊന്നും നോക്കിയിട്ടില്ല. .
നീ അവിരാം അവസാനമയച്ച കത്ത് വായിച്ചില്ലേ?
ഓ! ഇല്ല.
അവൻ്റെ ഫൈനല്‍ പരീക്ഷകൾ കഴിഞ്ഞു.
ഇപ്പോള്‍ വീട്ടിലേക്ക് വരാൻ പറ്റില്ലെന്നാ പറയുന്നത്. കൂട്ടുകാരുടെ കൂടെ ഒരു യാത്ര പോവുകയാണ് പോലും.
വായിച്ചു കഴിഞ്ഞപ്പോൾ കുറച്ചു സങ്കടം തോന്നി.
പരീക്ഷയായതുകൊണ്ട്‌ ഇങ്ങോട്ട് വന്നിട്ട് ഒരു വർഷമായില്ലേ.
അവൻ ശരിക്കും വല്ലാതെ കഷ്ടപ്പെട്ടിട്ടുണ്ട്. എന്തായാലും ഒന്ന് ചുറ്റിക്കറങ്ങിവരട്ടെ.
നമുക്ക് വീട്ടിനുള്ളിലേക്ക് പോകാം ചില കാര്യങ്ങള്‍ പറയാനുണ്ട്.
മുഖർജിയും കുടുംബവും ഇന്നിങ്ങോട്ട് അത്താഴത്തിനു വരും.
അതെന്തിനാ?
പഴയ മാനേജർ പോയി, എന്നെ പുതിയ മാനേജരാക്കി, അവർക്കതിന് ഒരു പാർട്ടി വേണമെന്ന്.
ഓ! ഏട്ടന്‍ മാനേജരായോ?
പക്ഷേ കടകളെല്ലാം ഇന്ന് അവധിയാണല്ലോ. എന്തായാലും ഏട്ടന്‍ വിശ്രമിക്കൂ.
ഞാൻ എന്തെങ്കിലും ഉണ്ടാക്കാന്‍ നോക്കട്ടെ.
ഹായ്, അവി, നിങ്ങളല്ലേ എഴുതിയത്
സുഹൃത്തുക്കളോടൊപ്പം ചുറ്റിസഞ്ചരിക്കുകയാണെന്ന്?
പിന്നെ അങ്ങനെ തോന്നിയില്ല. പരീക്ഷകൾക്കായി കുറേ കഷ്ടപ്പെട്ടതല്ലേ.
ഇവിടെ വന്നു കുറച്ചു വിശ്രമിക്കണമെന്നു തോന്നി.
മാത്രമല്ല റിസള്‍ട്ട് വരണമെങ്കില്‍ കുറച്ചുകാലം പിടിക്കും.
മുഖർജി അത്താഴത്തിനാ വന്നത്. സീതയ്ക്ക് വല്ല സഹായവും വേണോ എന്നുനോക്കൂ.
നിങ്ങളുടെ സഹോദരൻ ഇപ്പോൾ മാനേജരാണ്. അദ്ദേഹം ഉയരത്തിലേക്ക് കയറിക്കൊണ്ടിരിക്കയാണ്.
എങ്ങിനെയുണ്ടായിരുന്നു പരീക്ഷ?
മോശമല്ല. മറ്റൊന്ന് എൻ്റെ പുസ്തകം അച്ചടിക്കാൻ ഒരു വലിയ പ്രസാധകനുമായി കരാർ ഉണ്ടാക്കിയിട്ടുണ്ട്.
അത് ഇവിടെയിരുന്നു എഴുതി പൂര്‍ത്തിയാക്കണം.
നിങ്ങൾ എന്തൊക്കെയാ ഈ എഴുതുന്നത്? എനിക്കൊന്നും മനസ്സിലാകുന്നില്ല.
നമ്മുടെ തര്‍ക്കങ്ങള്‍ നമുക്ക് കുറച്ച് കഴിഞ്ഞ് തുടങ്ങാം ഏട്ടാ.
അവൻ നന്നായി പരീക്ഷപാസാകും.
ഉറപ്പായും. ജർമ്മനിയിൽ പഠിക്കാനായി അവനുവേണ്ടി ഞാന്‍ ഒരപേക്ഷ അയച്ചിട്ടുണ്ട്.
അവനെ എഞ്ചിനീയറിംഗ് പഠിക്കാൻ ഞാന്‍ ജർമ്മനിയിലേക്ക് അയയ്ക്കും.
എന്റെ പരീക്ഷ കഴിഞ്ഞേ. ഞാനിതാ വന്നല്ലോ.
- എന്തിന്? - അതെന്താ?
ചങ്ങാതിമാരൊപ്പം കറങ്ങാനാ പരിപാടിയെന്നു വലിയ ഒരു കത്തെഴുതിയല്ലോ.
അങ്ങിനെ ഒറ്റയ്ക്ക് പോകുന്നതില്‍ വലിയ താത്പര്യം തോന്നിയില്ല. .
വലിയ ആള്...
എൻ്റെ ആദ്യ നോവല്‍ പ്രസിദ്ധീകരിക്കാന്‍ എനിക്കൊരു പ്രസാധകനെ കിട്ടിയല്ലോ.
ഞാൻ എഴുത്ത് തുടങ്ങി. നിന്നെ കാണിക്കാതെ ഞാൻ ഒന്നും പ്രസിദ്ധീകരിച്ചിട്ടില്ലല്ലോ.
നീ കേള്‍ക്കുന്നില്ലേ? എവിടേക്കാ ഈ ഓടുന്നത്...
ആഹ്! വിടൂ...
വേദനിച്ചോ?
ഒരു വർഷം കൊണ്ട് നീ ഒരുപാട് വളർന്നു...
എൻ്റെ പുതിയ നോവലിലെ നായകൻ ഒരു ആൺകുട്ടിയാണ്,
തൻ്റെ അവ്യക്തമായ ബാല്യകാലം ഓർത്തെടുക്കാൻ പാടുപെടുന്ന ഒരനാഥന്‍.
തൻ്റെ മാതാപിതാക്കൾ വളരെ ദരിദ്രരായിരുന്നുവെന്ന് അവന്‍ തിരിച്ചറിയുന്നുണ്ട്.
തൻ്റെ ഗ്രാമത്തിൻ്റെ പേര് അവനോർമ്മയുണ്ട്.
എന്നാൽ അതേ പേരിൽ അവിടെ നിരവധി ഗ്രാമങ്ങളുണ്ടായിരുന്നു.
അവിടെയെത്താന്‍ വലിയ ഒരു നദി മുറിച്ചുകടക്കണമെന്ന് മാത്രമേ അവന് അറിയാമായിരുന്നുള്ളൂ.
അതിൻ്റെ തീരത്തായിരുന്നു അവൻ്റെ വീട്.
താന്‍ എവിടെ നിന്നാണ് വന്നതെന്ന് കുട്ടിക്കാലം മുതൽ അവനാലോചിക്കാറുണ്ടായിരുന്നു.
അവന്റെ അമ്മയെ അവനോര്‍മ്മയുണ്ട്, തിരക്കേറിയ ഒരു റെയിൽവേ സ്റ്റേഷനിൽ
രാത്രിയിൽ തണുത്തുവിറച്ചിരിക്കുന്ന അമ്മയെ.
അതിനുശേഷം അവന് അമ്മയെ നഷ്ടമായി.
അമ്മയുടെ മടിയിൽ തല ചായ്ക്കുന്നത് എന്നും അവൻ സ്വപ്നം കണ്ടിരുന്നു.
നിങ്ങളൊക്കെ ഉണ്ടെങ്കിലും എനിക്ക് അമ്മയില്ലല്ലോ.
കഴിഞ്ഞ വർഷം മുഴുവൻ ഞാൻ നാട്ടിലേക്ക് വരാന്‍ കൊതിച്ചിരിക്കയായിരുന്നു
ഇതൊന്നും നിങ്ങൾ എഴുതിയിട്ടില്ലല്ലോ.
ശരിയാണ്. ഞാനത് ഒരിക്കലും പുറത്തുകാട്ടിയില്ല.
എന്തുകൊണ്ടായിരുന്നു അത് എന്ന് നിന്നെകണ്ടപ്പോള്‍ എനിക്ക് മനസ്സിലായി ...
ഇതൊന്നും മുമ്പ് തിരിച്ചറിഞ്ഞില്ല?...
ഒരിക്കലുമില്ല.
നിനക്കും അങ്ങിനെയായിരുന്നില്ലേ?
അല്ല.
എപ്പോള്‍ മുതലാണ്‌ നിന്റെ ഹൃദയത്തിൽ ഈ വികാരങ്ങള്‍ മറഞ്ഞിരിക്കാന്‍ തുടങ്ങിയത്?...
എത്രയോ കാലമായി.
നമുക്ക് പോകാം, നേരം വൈകുന്നു.
ഇന്നീനേരം
എന്തൊന്തൊരാനന്ദം
ഊഞ്ഞാലിൽ
ശ്യാമിതാ ആടിത്തിമര്‍ക്കുന്നു...
ഇന്നീനേരം
എന്തൊന്തൊരാനന്ദം
ഭക്ഷണം തയ്യാറായോ? - ആട്ടിറച്ചി ആവാനുണ്ട്.
നാളെ, കേട്ടോ, എനിക്കൊന്നു പുറത്തുപോകാനുണ്ട്. - എവിടേക്കാ?
ഓ! അതോ, ഝരഗ്രാമിലേക്ക്... രാവിലെയല്ല... വൈകിട്ടേ പോകുന്നുള്ളൂ..
രാത്രിഭക്ഷണത്തിന് ശേഷം... നിനക്കത് ബുദ്ധിമുട്ടാകില്ലല്ലോ.
എവിടെയാണ് പോകുന്നത് ഏട്ടാ?
ശരി, എന്തോ ഒരു കാര്യമുണ്ട് ... അതാ പറഞ്ഞത്. എന്നാല്‍ എവിടെക്കാണെന്നത് പിടികിട്ടുന്നുമില്ല.
നിനക്കെന്താ തോന്നുന്നത്?
ഒരു ബോധവുമില്ലാതെ എന്തൊക്കെയാ ഈ പറയുന്നത്?
ബോധവുമില്ലാതെയോ? അതെങ്ങനെ ബോധവുമില്ലാതെയാവും?
എന്തായിത്? പിള്ളേരെപ്പോലെ പെരുമാറുന്നത്...
ഓരോരോ ശീലങ്ങൾ... ഞാൻ മുറി വൃത്തിയാക്കട്ടെ... അവരൊക്കെ വരാറായി... ഇത്തരം മണ്ടത്തരങ്ങള്‍ ഇനി പറഞ്ഞുപോയേക്കരുത്...
എന്തൊക്കെ വട്ടുശീലങ്ങളാ!
ഹേയ്, നീ ഇങ്ങുവാ... - എന്തിനാ?
നിനക്ക് നമ്മുടെ അമ്മയെ ഓർമ്മയുണ്ടോ? - ഇല്ല.
പിന്നെ എങ്ങനെയാ നീ അമ്മ വഴക്കുപറയുന്ന രീതി അതുപോലെ പഠിച്ചത്?
കഴുത്തെടുത്തു പിടിച്ച ആ നടപ്പും മുഖം ചുളിച്ചുള്ള നോട്ടവും ഭാവവും...
എനിക്കറിയില്ല...
ചിലപ്പോൾ ഞാൻ അമ്പരന്നുപോകും.
അമ്മ വന്ന് വീണ്ടും എന്നെ ശകാരിക്കുന്നതായി തോന്നും.
ഞാൻ നിങ്ങളുടെ അമ്മയാണ്...
അമ്മയെപ്പോലെ നീയും എന്നെ വിട്ടുപോകുമോ?
അവിരാമിനെ കണ്ടതേയില്ല...
സ്റ്റേഷനടുത്തേക്ക് അല്‍പ്പം ഇറച്ചി വാങ്ങാൻ പോയതാണ്.
മോളെ...
പാചകപരിപാടിയൊക്കെ എവിടെവരെയായി?
എൻ്റെ ഭാര്യയ്ക്ക് എന്നെ ഒറ്റയ്ക്ക് വിടാന്‍ പേടിയാണ്. ഞാൻ നിന്നെയെങ്ങാനും കെട്ടുമോ എന്നാ അവളുടെ പേടി.
അരി തിളക്കുന്നുണ്ടാകാം... നമുക്ക് ഉള്ളിലോട്ടുപോകാം.
അഖിൽ ബാബുവിനെ ഇങ്ങോട്ട് തന്നെ സ്ഥലംമാറ്റി.
വർഷങ്ങൾക്ക് ശേഷം ഞാൻ വീണ്ടും തിരിച്ചെത്തി... വിരമിക്കാനുള്ള സമയം അടുത്തല്ലോ.
ഞാൻ അഖിൽ ബാബുവിനെ ബിശ്വാസിന്റെ വീട്ടിൽ കൊണ്ടുപോയി പെട്ടെന്നു വരാം... ഭക്ഷണം പതുക്കെ ആവട്ടെ.
ഇന്ന് അഖിൽ ബാബുവും നമ്മളോടൊപ്പം ഭക്ഷണം കഴിക്കട്ടെ.
തീര്‍ച്ചയായും...
ക്ഷമിക്കണം... മിസ്റ്റർ ഈശ്വർ ചക്രവർത്തിയുടെ വീട് എവിടെയാണെന്ന് അറിയാമോ?
ഓ! നിങ്ങള്‍ ബിനോദ് അല്ലേ?... - ഞാൻ അവിരാം.
അവീ... നീ വലിയ ആളായല്ലോ, നിന്റെ ലേഖനങ്ങൾ ഞങ്ങളെല്ലാം വായിക്കുന്നുണ്ട്. ഗംഭീരമാണവ.
സന്തോഷം, എട്ടന് നിങ്ങളെ കാണുമ്പോള്‍ വലിയ സന്തോഷമാവും.
അത്ഭുതമായിരിക്കുന്നു... പെട്ടെന്നാണല്ലോ നീ വന്നത്. ഇരുന്നാട്ടെ.
സീതാ... സീതാ...
നാളെത്തന്നെ പോകുമോ? - പോകണം...
ഇത്രയുംദൂരം വരുമ്പോൾ, കുറച്ചുകൂടി സമയം നില്‍ക്കാന്‍ വന്നുകൂടെ...
ഞാൻ ഒരു മോശം വാർത്തയുമായാണ് എത്തിയത്.
ഇന്നലെ രാത്രി ഹരപ്രസാദിൻ്റെ ഭാര്യ ആത്മഹത്യ ചെയ്തു.
എന്ത്?...
കഴിഞ്ഞ 8 വർഷത്തിനിടെ ഹരപ്രസാദിന് 7 സ്കൂളുകളിൽ മാറിമാറി ജോലിചെയ്യേണ്ടി വന്നു.
ഒരിക്കലും അയാള്‍ക്ക് എവിടെയും പൊരുത്തപ്പെടാൻ കഴിഞ്ഞില്ല, കഴിഞ്ഞ 2 വർഷമായി, ഒരു ജോലിയുമില്ലായിരുന്നു.
ഒടുവില്‍ ഭിക്ഷ യാചിക്കുകയാണെന്നാ കേട്ടത്.
അവരുടെ രണ്ട് കുട്ടികളോ?
വിശന്നുള്ള ആ കുഞ്ഞുങ്ങളുടെ കരച്ചിൽ സഹിക്കാതെയാണ് അമ്മ തൂങ്ങിമരിച്ചത് ...
ഈ കത്ത്...
അവൾ എഴുതിവെച്ചതാണ്‌. നിങ്ങള്‍ക്കായാണ് അതെഴുതിയത്.
ശ്രീ. ഈശ്വർ ചക്രവർത്തി, ചത്തിംപൂർ.
സഹോദരാ, ഈ കഷ്ടപ്പാടിൽ നിന്ന് രക്ഷപ്പെടാൻ എനിക്ക് വേറെ വഴികളില്ല.
ഈ അവസാന നിമിഷങ്ങളിൽ ഞാൻ ഓര്‍ക്കുന്ന പേര് നിങ്ങളുടെതാണ്. കഴിയുമെങ്കിൽ എന്റെ കുട്ടികളെയും രക്ഷിക്കൂ.
നിങ്ങളുടെ ഭാഗ്യംകെട്ട സഹോദരി, രേണുക
ആ കുഞ്ഞുങ്ങള്‍ എവിടെ?
ശ്മശാനത്തില്‍ നിന്ന് ഹരപ്രസാദ് അവരെ കൂട്ടിക്കൊണ്ടുപോയി.
പോകുന്നതിന് മുമ്പാണ് അദ്ദേഹം എനിക്ക് ഈ കത്ത് തന്നത്.
ഈ അവസാന കത്ത് എന്തായാലും അതിൻ്റെ ലക്ഷ്യസ്ഥാനത്ത് എത്തണം എന്നും പറഞ്ഞു.
പക്ഷേ, ഒളിച്ചോടിയ ഒരു ഭീരുവിനെ എൻ്റെ മക്കളെ വളർത്താൻ താന്‍ അനുവദിക്കില്ലെന്നും.
അദ്ദേഹം എവിടെക്കാണ്‌ പോയത്?
ആർക്കും അറിയില്ല.
അദ്ദേഹത്തിന്റെ സ്വഭാവം നിങ്ങൾക്കറിവുള്ളതാണല്ലോ. ഇപ്പോള്‍ കടങ്കഥകളിലൂടെയാണ് സംസാരം.
ഇതിനിടെ എന്തോചോദിച്ചതിന് എന്നോട് പറഞ്ഞു,
"അന്ധകാരത്തിന് അവസാനമില്ല, എങ്കിലും ഞാൻ വെളിച്ചം തേടി പോകുന്നു!"
അതിരാവിലെ ഇതെല്ലാം പറയേണ്ടിവന്നതില്‍ വിഷമമുണ്ട്.
പോലീസ്, ശ്മശാനത്തിലെ ചുട്ടുപൊള്ളിക്കുന്ന തീ,
പിന്നെ ഈ കഠിനമായ ട്രെയിൻ യാത്ര... എനിക്ക് സഹിക്കാനാവുന്നില്ല.
ഏട്ടാ, എനിക്ക് പേടിയാവുന്നു.
ഞാൻ വളർന്നു എന്ന് എല്ലാവരും എന്നോട് പറയുന്നതെന്തിന്?
വെറും മണ്ടി...
ഞാൻ ഒരിക്കലും എവിടെയും പോകില്ല,
ഏട്ടനെ വിട്ടുപോകില്ല... ഞാന്‍ പോയാല്‍ ഏട്ടന്‍ വിഷമിക്കും.
വിഷമിക്കാതെ ഉറങ്ങൂ...
സീതയുറങ്ങുറങ്ങൂ....... സീതയുറങ്ങുറങ്ങൂ.......
അവിരാം നീ നല്ല മാർക്കോടെ പാസായിരിക്കുന്നു.
വരൂ, എനിക്ക് നിന്നോട് അല്‍പ്പം സംസാരിക്കണം.
നീ പരീക്ഷ പാസ്സായി, ഇനി എന്താണ് പരിപാടി?
എനിക്ക് കൽക്കട്ടയിലേക്ക് പോകണം.
ഞാൻ എന്റെ എഴുത്ത് ഏതാണ്ട് പൂർത്തിയാക്കി.
ഹാ, നീ എഴുതുന്ന ആ വിഡ്ഢിത്തങ്ങളോ.
സങ്കടവും കഷ്ടപ്പാടും കണ്ണീരും മാത്രമുള്ള അവ
വായിക്കാൻ പോലും എനിക്കിഷ്ടമല്ല.
എന്നാൽ ഇതെല്ലാം നമുക്ക് ചുറ്റുമുള്ള യാഥാര്‍ത്ഥ്യങ്ങളാണ്.
ഹരപ്രസാദിനെപ്പോലെയാകും നീയും. കേൾക്കൂ...
എന്തെങ്കിലും സ്വന്തമായി നേടാനും അതില്‍ മുറുകെപ്പിടിക്കാനുമാണ് എല്ലാവരും ആഗ്രഹിക്കുന്നത്. ലോകം അങ്ങിനെയാണ്.
എന്തായാലും... കേൾക്കൂ. നീ ജര്‍മനിയില്‍ പോയി എഞ്ചിനീയറിംഗ് ആണ് പഠിക്കേണ്ടത്.
അതിനായാണ് ഞാന്‍ ഈ പേപ്പറുകള്‍ വരുത്തിയത്. അവ വായിച്ചു നോക്കൂ.
അത് 4 വർഷത്തെ കോഴ്‌സാണ്, അത് പൂർത്തിയാക്കി തിരികെ വരൂ, എനിക്കല്‍പ്പം സമാധാനം കിട്ടട്ടെ...
നീ പാസായ സന്തോഷവാര്‍ത്ത വീട്ടിൽ പോയി സീതയോട് പറയൂ.
- ശരി... - പൊയ്ക്കോളൂ.
നിനക്ക് എന്താ പറ്റിയത്?
ഞാൻ പരീക്ഷയില്‍ നന്നായി പാസായില്ലേ. എന്നിട്ടും നിന്റെ മുഖമെന്താ വാടിയിരിക്കുന്നത്.
ഞാൻ എന്ത് തെറ്റാ ചെയ്തത്?
നിങ്ങൾ കാരണമല്ല. മറ്റെന്തൊക്കെയോ കൊണ്ടാണ് എനിക്ക് മനപ്രയാസം.
എന്താണത്?
ഹാംബർഗിൽ ഈ കോഴ്‌സിൽ ചേരണമെങ്കിൽ, എനിക്ക് 3 ആഴ്‌ചയ്‌ക്കുള്ളിൽ ജര്‍മ്മനിയിലേക്ക് പോകേണ്ടിവരും.
എങ്ങോട്ട്?
ഏട്ടന് എന്നെ ജർമ്മനിയിലേക്ക് അയയ്ക്കണം. എനിയ്ക്കാണെങ്കില്‍ ഇഷ്ടമേയല്ല.... എനിക്ക് എഴുത്തുകാരനാവണം.
ഒരു എഞ്ചിനീയർ ആയി ഞാൻ എന്ത് ചെയ്യാനാണ്?
ഞാൻ ഏട്ടനോട് സംസാരിക്കണോ?
വേണ്ട.
സീത, എട്ടന് എന്നെ ഇവിടുന്ന് അയച്ചേ മതിയാവൂ.
3 ആഴ്ചയ്ക്കുള്ളിൽ എനിക്ക് ഈ രാജ്യം വിടണം,
പിന്നെ 4 വർഷത്തേക്ക് എനിക്ക് നിന്നെ കാണാൻ കഴിയില്ല.
സീത, എൻ്റെ അലവൻസുകളിൽ നിന്ന് ഞാൻ അൽപ്പം മിച്ചം പിടിച്ചിട്ടുണ്ട്.
ഞാൻ നിനക്ക് എന്തെങ്കിലും വാങ്ങിയാൽ... നീ അത് സ്വീകരിക്കുമോ?
തീര്‍ച്ചയായും.
ഇന്ന് ഉത്സവത്തില്‍ വെച്ച് ഞാൻ ഒരു മാല വാങ്ങിയാൽ നീ അത് ഇടുമോ?
പറയൂ
സീത, നമുക്ക് വിവാഹം കഴിച്ചൂടെ?
പൈലറ്റുമാർക്കുള്ള അതേ പഴയ ക്ലബ് ഹൗസ്...
ഇപ്പോഴും ഇതിങ്ങനെ തന്നെ നില്‍ക്കുന്നു?
എത്രയെത്ര കാലം മുമ്പാണ് ഇവിടെ ഒരു യുദ്ധമുണ്ടായിരുന്നത് ...
അതെ
നമുക്ക് കുറച്ചു നേരം ഇവിടെ ഇരുന്നാലോ?
എന്താണ് നിങ്ങള്‍ ആലോചിച്ചുകൊണ്ടിരിക്കുന്നത്?
ഒന്നുമില്ല.
അവി, ജർമ്മനിയിൽ പോകണ്ട.
ഒരു പ്രത്യേക മേഖലയില്‍ നിങ്ങൾ കഴിവുതെളിയിച്ചു. പിന്നെന്തിന് അത് ഉപേക്ഷിക്കണം?
എനിക്ക് ശക്തി പകരാൻ തക്ക ഇതുപോലൊരു പിന്തുണയാണ് ഞാൻ തേടിക്കൊണ്ടിരുന്നത്.
സീത നീയെൻ്റെയൊപ്പമുള്ളപ്പോള്‍ എനിക്ക് എന്തെന്നില്ലാത്ത ശക്തി തോന്നുന്നു.
ഞാൻ എവിടെയും പോകുന്നില്ല.
അതെന്താ നിന്റെ കയ്യില്‍?
ഇത് നിനക്ക് എവിടുന്ന് കിട്ടി?
അത്... അത് ... മിസ്സിസ് മുഖർജി തന്നതാണ്.
എടുത്തോ.
എന്നെ വിളിച്ചിരുന്നോ?
വിളിച്ചു, നീ വരുന്നെന്നു ഞാൻ ജർമ്മനിയിലേക്ക് എഴുതിയിരുന്നു.
കുറച്ച് ദിവസത്തിനുള്ളിൽ നിനക്ക് പുറപ്പെടാം.
എനിക്ക് അല്‍പ്പം ആലോചിക്കാൻ പോലും സമയം തന്നില്ലല്ലോ.
അതിന്റെ കാര്യമില്ല.
എന്ത്? റാംബിലാസോ! എന്താ പെട്ടെന്ന്.
ഹലോ! ഈശ്വർ, ഞാൻ ചുമ്മാ ഒന്നിറങ്ങിയതാ.
നമസ്കാരം...
എന്റെ അനിയനാ.
നമസ്കാരം...
നമുക്ക് എൻ്റെ വീട്ടിലേക്ക് പോകാം.
എങ്കില്‍ പോകാം.
ഞാൻ നിങ്ങള്‍ക്ക് ഒരു 2 അണ തരികയാണ്.
മില്ലിലും ഫാക്ടറിയിലുംഅദ്ദേഹം നിങ്ങളെയും പാര്‍ട്ട്ണറാക്കി 2 ശതമാനം ഓഹരി നൽകുകയാണ്.
ദീപക്, പേപ്പറുകൾ കൊണ്ടുവരൂ.
നിങ്ങളുടെ വീട് കാണട്ടെ.
പാര്‍ട്ട്ണര്‍ഷിപ്പിന്റെ പേപ്പറുകൾ നോക്കൂ.
എനിക്ക് ശരിക്കും ഇതൊന്നും ആവശ്യമില്ല.
ദീപക് പോയി ശരിയാക്കൂ...
നിങ്ങള്‍ ഇവിടേക്ക് വന്നപ്പോൾ ഒരു സെക്യൂരിറ്റിയും തരാൻ എനിക്ക് കഴിഞ്ഞിരുന്നില്ല...
എന്നാൽ ഇപ്പോൾ നിങ്ങൾ സ്വയം അത് തെളിയിച്ചിരിക്കുന്നു.
പിന്നെ ഈ മില്ല് നോക്കാൻ എനിക്ക് ഒരിക്കലും കഴിയില്ല.
എൻ്റെ കയറ്റുമതി ബിസിനസ്സില്‍ ഞാൻ 50 ലക്ഷം ഇപ്പോള്‍ നിക്ഷേപിച്ചതേയുള്ളൂ.
3 മാസത്തിന് ശേഷം ഞാൻ വിദേശത്തേക്ക് പോവുകയാണ്.
എൻ്റെ ഭാര്യ സെറാമിക് കലകളില്‍ വളരെയധികം താത്പരയാണ്
അവൾ അതിനായി സ്വിറ്റ്സർലൻഡ് സന്ദർശിക്കാൻ ആശിച്ചിരിക്കയാണ്.
നിങ്ങള്‍ ഉടന്‍ കൽക്കത്തയിലേക്ക് വരൂ... സമയം നോക്കി.
ഞാൻ എഗ്രിമെൻ്റ് എല്ലാം റെഡിയാക്കി വെക്കാം.
റാംബിലാസ്, ഞാൻ നിങ്ങളോട് അങ്ങേയറ്റം കടപ്പെട്ടിരിക്കുന്നു. നിങ്ങള്‍ നിമിത്തമാണ് ഈ ജീവിതം തന്നെ എനിക്കു ലഭിച്ചത്.
ഇത് ബിസിനസ്സാണ് സഹോദരാ. ഞാൻ 2 ശതമാനം ഓഹരി നൽകുന്നു, അതുകൊണ്ടുതന്നെ നിങ്ങൾ മിൽ നന്നായി നോക്കും.
ഗുരുജി നിങ്ങൾക്ക് അനുഗ്രഹം തന്നയച്ചിട്ടുണ്ട്.
നീ എവിടെ പോകുന്നു?
ഒന്ന് നടക്കാൻ. സ്റ്റേഷന്‍ വരെ..
ശരി...
നിങ്ങളുടെ സഹോദരനോ? ഒരു ഇളയ സഹോദരിയല്ലാതെ നിങ്ങൾക്ക് മറ്റ് ബന്ധുക്കളില്ലെന്നല്ലേ പറഞ്ഞത്?
കുട്ടിക്കാലത്ത് എനിക്ക് അനാഥനായി അവനെ കിട്ടിയതാ ... എനിക്ക് അവൻ അനുജനെപോലെയാണ്.
എന്ത്! നിങ്ങൾക്ക് അവൻ്റെ ജാതിപോലും അറിയില്ല, എന്നിട്ടും വീട്ടിൽ താമസിപ്പിക്കുന്നോ?
അതില്‍ എന്തുകാര്യം?
ജാതിയിലാണ് എല്ലാം അടങ്ങിയിരിക്കുന്നത്.
ഈ ജാതിസ്ഥാനം മൂലമാണ്
അടുത്ത തെരഞ്ഞെടുപ്പില്‍ ഞാന്‍ ഛത്തിംപൂരിൽ നിന്ന് മത്സരിക്കുന്നത് തന്നെ.
റാംബിലാസ്, അവൻ വളരെ നല്ല സ്വഭാവമുള്ള കുട്ടിയാണ്.
പക്ഷേ തീര്‍ച്ചയായും അവൻ നല്ല ജാതിയിൽ പെട്ടവനായിരിക്കില്ല.
ഓ! മറ്റൊരു കാര്യം, മില്ലിലെ ആ പഴയ ബോയിലർ ഒഴിവാക്കണം.
എന്തോ ... എൻ്റെ മൂഡ് ആകെ നാശമായി.
താങ്കള്‍ കുറച്ച് ദിവസങ്ങൾക്ക് ശേഷം കൽക്കത്തയിലേക്ക് ഒന്നു വരൂ.
മിസ്റ്റർ ഈശ്വർ, സ്റ്റേഷനിൽ ഒരു ദുരന്തമുണ്ടായിട്ടുണ്ട്. നിങ്ങൾ അങ്ങോട്ടു വരുന്നോ?
എന്താ സംഭവിച്ചത്?
കുറച്ച് മുമ്പ് ഒരു ട്രെയിൻ അഭയാർത്ഥികളുമായി ദണ്ഡകാരണ്യയിലേക്ക് പോവുകയായിരുന്നു.
വൃദ്ധരായ രണ്ട് സ്ത്രീകളെ ഗാർഡ് ട്രെയിനിൽ നിന്ന് ഇറക്കിവിട്ടു.
അവരിൽ ഒരാൾ മരിക്കാറായി.
ചിലപ്പോള്‍ ഇപ്പോൾ മരിച്ചു കാണണം ... മറ്റേയാള്‍ക്ക് ഇവരുമായി ബന്ധം കാണണമെന്നില്ല
ബജ്‌രാജോഗിൻ ഗ്രാമത്തിന് സമീപമുള്ള നിങ്ങളുടെ ജന്മനാടായ ബിക്രംപൂരാണ്
അവരുടെ സ്ഥലമെന്നാണ് പറഞ്ഞത്.
അതെയോ?
അതെ, നമുക്കൊന്നു പോയി നോക്കാം.
മരിക്കാറായപ്പോള്‍ മെഡിക്കൽ ഓഫീസർക്കും ഒന്നും ചെയ്യാൻ കഴിഞ്ഞില്ല.
ഓ! ബാഗ്ദി ബൗ, ഒന്നു കണ്ണ് തുറന്ന് നോക്കൂ.
എന്താണ് ഏട്ടാ സംഭവം?
ബാഗ്ദി ബൗ എന്ന സ്ത്രീ മരിക്കുകയാണ്.
എന്റെ അമ്മ...
ഓ! ബാഗ്ദി ബൗ...
അമ്മേ..
അമ്മ മരിക്കുന്നതിന് മുമ്പ് എന്റെ ജനനത്തെക്കുറിച്ചുള്ള ചില കാര്യങ്ങള്‍ എന്നോട് പറഞ്ഞിരുന്നു.
ആ ഒരു നിമിഷം കൊണ്ട് എല്ലാം മാറി.
ഇനി ഞാൻ എന്ത് ചെയ്യണം?
നീ തന്നെ പറയൂ.
നിങ്ങൾ അവനെ വിദേശത്തേക്ക് അയക്കുന്നില്ലെങ്കില്‍ ഉടന്‍ കൽക്കത്തയിലേക്ക് അയയ്ക്കുക.
അവനെ ഈ ഗ്രാമത്തിൽ നിർത്തരുത്. നിങ്ങൾ കണ്ടില്ലേ, അവന്‍ ഒരു താഴ്ന്ന ജാതിക്കാരനാണ്!
ഇവിടെ അതുസംബന്ധിച്ച് ആളുകള്‍ പറയാനിടയായാല്‍, റാംബിലാസ് മുതലാളി അറിയാനിടയാവും.
അദ്ദേഹം വലിയ മതവിശ്വാസിയാണ്,
നിങ്ങളുടെ ഇതുവരെയുള്ള എല്ലാ പ്രയത്നങ്ങളും അതോടെ നിഷ്ഫലമാകും.
ഓ! മറ്റൊരു പ്രധാന കാര്യം സീതയ്ക്ക് വരനെ കണ്ടെത്തുക എന്നതാണ്.
എത്രയും പെട്ടെന്ന് അവളുടെ വിവാഹം നടത്തണം.
എന്ത്?
എനിക്ക് ജർമ്മനിക്ക് പോകാൻ കഴിയില്ല.
ശരി.
പിന്നെ നീ എന്തുചെയ്യും?
ഞാൻ കൊൽക്കത്തയിൽ പോയി ഒരു ജോലിക്ക് ശ്രമിക്കാം. കഴിയുമെങ്കിൽ എഴുതുകയും ചെയ്യാമല്ലോ.
നന്നായി.
ഇന്ന് ചിലർ സീതയെ കാണാന്‍ വരുന്നുണ്ട്.
എത്രയും പെട്ടെന്ന് ഞാൻ സീതയുടെ വിവാഹം നടത്തും.
സീതയെ ഞാന്‍ വിവാഹം കഴിക്കാം. അവൾക്കും അത് തന്നെയാണ് ആഗ്രഹം.
നീ രാവിലെയുള്ള ട്രെയിനിൽ കൽക്കത്തയിലേക്ക് പൊയ്ക്കൊള്ളണം.
ആദ്യം സ്വന്തം കാലിൽ ജീവിക്കാൻ ശ്രമിക്കൂ, നിനക്ക് അതിനായാല്‍ ഞാൻ സന്തോഷിക്കും.
സീത, ഇത് ആറാം തവണയാണ് ഞാൻ നിന്നോട് പറയുന്നത്.
നിന്നെ കാണാനായി മാത്രം അവർ ഡ്രോയിംഗ് റൂമിൽ കാത്തിരിക്കുകയാണ്.
നല്ല സാരി ഉടുത്ത് ചായയും പലഹാരവുമായി അങ്ങോട്ടുവരൂ.
അവർ എത്രസമയമായി കാത്തിരിക്കുന്നു.
സ്വയം ദേഷ്യപ്പെടാനുള്ള വഴിയൊരുക്കിയാൽ അത് ഏട്ടന്റെ ആരോഗ്യത്തെതന്നെയാണ് ബാധിക്കുക...
ഞാൻ വരാം.
നമസ്കാരം...
എല്ലാം ഉറപ്പിച്ചു സാർ. സ്ത്രീധനത്തിൻ്റെ കാര്യമെല്ലാം അവർക്ക് സമ്മതം.
ആറ് ദിവസം കഴിഞ്ഞാല്‍ ഒരു നല്ല മുഹൂര്‍ത്തമുണ്ട്‌.
അന്ന് നടത്താനുള്ള എല്ലാ കാര്യങ്ങളും ചെയ്തോളൂ.
എൻ്റെ സങ്കടങ്ങളെല്ലാം
ആരോടാണ് ഞാന്‍ പറയുക, മോഹനാ?
എൻ്റെ ജീവന്‍ ദുഃഖത്തില്‍ മുങ്ങിത്താഴുകയാണ്.
കാണൂ... പ്രഭാതമിതാ പൊട്ടിവിരിയുന്നു
പത്തു ദിക്കുകളും ഉണരുന്നു.
കാണൂ സുന്ദരമീ പ്രഭാതം തിരതല്ലുകയാണ്
എനിക്ക് നൂറു ഗുണങ്ങളുണ്ടെങ്കിലും മോഹനാ
എൻ്റെ ജീവിത സമ്പത്തേ വരൂ...
നീയെനിക്ക് വഴി കാട്ടൂ.
മോഹനാ.. നീ വരൂ.. വരൂ...
ഏട്ടാ, നിങ്ങള്‍ ഈ കാണിക്കുന്നത് തികഞ്ഞ അനീതിയാണ്.
പാര്‍ട്ണര്‍ഷിപ്പ് സംബന്ധിച്ചുള്ള റാംബിലാസിൻ്റെ കത്ത് ഇന്ന് വന്നിരുന്നു.
തല്ക്കാലം കൽക്കട്ടയിലേക്ക് വരേണ്ടെന്നാണ് പറഞ്ഞത്.
അദ്ദേഹം വിദേശത്ത് നിന്ന് മടങ്ങിയെത്തിയ ശേഷം ബാക്കി കാര്യങ്ങള്‍ തീരുമാനിക്കാമെന്നും.
അവിരാമിൻ്റെ അമ്മയുടെ കാര്യത്തില്‍ അദ്ദേഹം അനുശോചനം അറിയിച്ചിട്ടുണ്ട്.
അവിരാമിൻ്റെ ജാതിയെ കുറിച്ച് ഇനി സംശയിക്കേണ്ട കാര്യമില്ലെന്നും എഴുതിയിട്ടുണ്ട്.
ഏട്ടാ, നിങ്ങൾ ഒരിക്കലും അനീതിയുടെ പിറകെ പോകരുത്..
ഒരു ജീവിതകാലത്തെ കഠിന പരിശ്രമങ്ങളുടെ മുഴുവന്‍ ഫലവുമാണ്‌ എൻ്റെ തൊട്ടടുത്തുള്ളത്.
ഏട്ടാ...
മിണ്ടിപ്പോവരുത്...
ഈ വിവാഹം ഞാൻ നടത്തിയിരിക്കും.
മറിച്ചെന്തെങ്കിലും സംഭവിച്ചാൽ... നീ പിന്നെ ജീവനോടെ ഉണ്ടാവില്ല.
അതെ...
നീ മരിച്ചിട്ടുണ്ടാകും.
നിങ്ങൾ പോവുകയാണോ?
അമ്മയുടെ അന്ത്യകർമ്മ'ങ്ങൾ എനിക്ക്' കാളിഘട്ടിൽ നടത്തേണ്ടതുണ്ട്.
ആ കോളനിയിൽ അമ്മയുടെ കുറച്ചു ബന്ധുക്കൾ താമസിക്കുന്നുണ്ട്.
ഞാൻ താമസിക്കാനായി അവിടെയെവിടെയെങ്കിലും ഒരു സ്ഥലം കണ്ടെത്തും. ഞാന്‍ പോകുന്നു. .
മറ്റൊന്നും നിങ്ങള്‍ക്ക് എന്നോട് പറയാനില്ലേ?
ഞാൻ ഒരിക്കലും നമ്മുടെ ഏട്ടനെ വിഷമിപ്പിക്കില്ല.
അപ്പോള്‍ എന്നെ വേദനിപ്പിക്കാം അല്ലേ?...
ഇരിക്കൂ.
5 ദിവസം കഴിഞ്ഞാൽ എൻ്റെ വിവാഹമാണ്. അത് നിങ്ങൾക്കറിയാമോ?
അറിയാം...
അവീ... എന്നെയും നിൻ്റെ കൂടെ കൊണ്ടുപോകൂ.
എനിക്കും ഏട്ടനെ വിഷമിപ്പിക്കണം എന്നാഗ്രഹമില്ല. ഇന്നലെ രാത്രി ഞാൻ മരിക്കുന്നതാണ് നല്ലതെന്നുപോലും ഏട്ടന്‍ പറഞ്ഞു.
എനിക്ക് അല്‍പ്പം സമയം തരൂ.
ഞാൻ പോയി താമസിക്കാനുള്ള സ്ഥലം ശരിയാക്കട്ടെ.
എല്ലാം റെഡിയാണ് സർ.
ശുഭമുഹൂർത്തമായി. ഇനി വധുവിനെ കൊണ്ടുവരാം.
സീത പുറത്തുപോയി, വേഗം വരുമെന്ന് പറഞ്ഞു.
അവൾ എന്തൊക്കെയോ എഴുതിവെച്ചിട്ടുണ്ട്.
കുറച്ചു കൂടി വർഷങ്ങൾ കഴിഞ്ഞ്...
നമസ്കാരം, സർ.
ങ്ഹാ, നിങ്ങൾക്ക് സുഖം തന്നെയല്ലേ?
അങ്ങിനെ പോകുന്നു.
ഇപ്പോള്‍ 6 വർഷത്തോളമായി അദ്ദേഹത്തിന് വട്ടുപിടിച്ചിട്ട്
വട്ടൊന്നുമല്ല, അയാളുടെ കണ്ണുകളില്‍ ഒരു കൊലയാളിയാണുള്ളത്.
അവൻ എന്നെ നോക്കിയപ്പോള്‍.. ഞാൻ വിറച്ചുപോയി.
മനുഷ്യൻ ഭൂമിയുടെ അതിരുകൾ മുറിച്ചുകടന്നു പരിധിയില്ലാത്ത പ്രപഞ്ചത്തിലെത്തി,
ശൂന്യാകാശവാഹനത്തില്‍ ആദ്യമായി സുരക്ഷിതമായി തിരിച്ചെത്തിയിരിക്കുന്നു.
ഒന്നര മണിക്കൂർ ബഹിരാകാശത്ത്, ഭൂമിക്ക് ചുറ്റും വലം വെക്കുകയുണ്ടായി.
ബഹിരാകാശ രഹസ്യങ്ങള്‍ അനാവരണം ചെയ്യുന്നതിനുള്ള ആദ്യപടിയാണിത്‌.
സോവിയറ്റ് യൂണിയൻ്റെ ധീരവും വിജയകരവുമായ ദൗത്യമാണ് ഈ ബഹിരാകാശയാത്ര.
റഷ്യക്കാർ ബഹിരാകാശത്തേക്ക് അയച്ച ഗഗാറിൻ എന്ന മനുഷ്യനില്‍
ശാസ്ത്രത്തിൻ്റെയും മനുഷ്യബുദ്ധിയുടെയും വിജയം കൂടിയാണ് തെളിഞ്ഞുകാണുന്നത്.
മഴയിലൂടെ വന്നുചേര്‍ന്നവന്‍
മേഘമാലകള്‍ ഇടിമുഴക്കുന്നു
മിന്നലൊളിയാല്‍ ദിക്കുമിന്നുന്നു
നിറമൊഴുകുന്നു പെരുമഴയിൽ.
സീത എത്ര മനോഹരമായ ശബ്ദമാണ് നിന്റേത്. അത് വീട്ടിൽ ഇരുന്നു പാഴായിപോകുന്നല്ലോ.
വീടിനോടും കുട്ടിയോടും കളിക്കാന്‍ തന്നെ എനിക്ക് സമയം മതിയാകുന്നില്ല. പിന്നെയല്ലേ..
വീട്ടിൽ ഇരുന്നു തന്നെ നിനക്ക് പാടാമല്ലോ. കോളനിയുടെ തെക്ക് താമസിക്കുന്ന റീബ ചെയ്യുംപോലെ.
പേപ്പർ ബാഗുകൾ തയ്യാറായോ?
500 എണ്ണംപോലും ഇതുവരെ ആയിട്ടില്ല.
ബിനു, ആയത് ആ മൂലയിൽ നിന്ന് എടുത്ത് ആൻ്റിക്ക് കൊടുക്കൂ.
ഇത് പിടിച്ചോളൂ, ഞാൻ നാളെകഴിഞ്ഞു വരാം.
അച്ഛൻ ഇതുവരെ വന്നില്ലല്ലോ അമ്മേ!
അച്ഛന്‍ ഇപ്പോള്‍ വരും.
ഏട്ടന്‍ പറഞ്ഞത് ശരിയാണ്.
സങ്കടവും കഷ്ടപ്പാടും കാണാൻ ആര്‍ക്കും താത്പര്യമില്ല.
എന്നാൽ അവരുടെ പേരില്‍ കരയാന്‍ എല്ലാവരും മുന്നിലാണ്.
അവർ എല്ലായിടത്തും കഷ്ടപ്പെടുകയാണ്. ആര്‍ക്കും അതൊന്നും കാണുകയും കേള്‍ക്കുകയും വേണ്ട.
നിങ്ങൾ പ്രസാധകൻ്റെ അടുത്ത് പോയിരുന്നോ?
പോയി, ഇതാ കൈയെഴുത്തുപ്രതികൾ.
ഇത്തരത്തിലുള്ള രചനകൾ പ്രസിദ്ധീകരിക്കുന്നത് അവര്‍ക്ക് അപകടകരമാണുപോലും.
പ്രിൻ്റിംഗ് പേപ്പറിൻ്റെ വില കൂടുകയും ചെയ്തുപോലും.
എന്നാലും ഒരു നല്ല വാർത്തയുണ്ട്.
വഴിയിൽ വെച്ച് ഞാൻ എൻ്റെ സഹപാഠി അനിലിനെ കാണുകയുണ്ടായി.
അവന് ഗതാഗതവകുപ്പില്‍ നല്ല ജോലിയാണ്.
ഡ്രൈവിംഗ് പഠിച്ചിരുന്നെങ്കിൽ ഇപ്പോൾത്തന്നെ എനിക്ക് ജോലി കിട്ടുമായിരുന്നു.
എഴുത്ത് ഉപേക്ഷിക്കുന്നോ?
ഒന്നിനുമല്ലാതെ എഴുതുന്നതിനേക്കാൾ എത്രയോ നല്ലത് ബസ് ഓടിക്കുന്നതാണ്.
എപ്പോൾ ആ ജോലി കിട്ടും?
എന്താ നിനക്കിത്ര തിരക്ക്?
അതിനു ആദ്യം ഡ്രൈവിംഗ് പഠിക്കണം, ജോലിക്ക് അപേക്ഷിക്കണം, പരിശീലനത്തിന് പോകണം.
പിന്നെ ഞാൻ എന്ത് ചെയ്യും?
എല്ലാ ശ്രമങ്ങളും പരാജയപ്പെടുകയാണ്.
ഒരിക്കലെങ്കിലും എട്ടന് എന്തുകൊണ്ട് എഴുതിക്കൂടാ?
ഈ പ്രായത്തിലും ദിവസവും തലവേദനയുണ്ടെന്ന് ബിനു പറയുന്നു.
തുടർച്ചയായ പട്ടിണിയാണ് കാരണം. ഇതറിഞ്ഞാല്‍ ഏട്ടന്‍...
ഞാൻ പറഞ്ഞത്, ഏട്ടന്റെ കയ്യില്‍.. അദ്ദേഹം സമ്പാദിച്ച നല്ലൊരു തുക ഉണ്ടായിരിക്കണം.
ഏട്ടനോട് ചോദിക്കും മുന്‍പ് ബിനുവിനെയുമെടുത്ത് ഞാന്‍ തെരുവില്‍ പിച്ചതെണ്ടാന്‍ പോകും.
എന്നിട്ട് ഞാന്‍ ആത്മഹത്യ ചെയ്യും... ചെയ്യാവുന്നതെന്തും ഞാൻ ചെയ്യും.
ഞാൻ പാടുന്നത് നന്നാവുമെന്ന് കാജൽ പറഞ്ഞിരുന്നു.
പാടുകയോ...
അതെ, അതിന് പണം നൽകാന്‍ കഴിയുന്നവരെ കാജൽ വീട്ടിലേക്ക് കൊണ്ടുവരും.
നീ എന്താണീ പറയുന്നത്?
റീബ അങ്ങിനെ ചെയ്യുന്നുണ്ട് പോലും.
അതൊന്നും ഒരിക്കലും കേട്ടേക്കരുത്.
അതെന്താ?
നിനക്കത് പറഞ്ഞാല്‍ മനസ്സിലാവില്ല... ഞാൻ പോയിട്ടു വരാം.
അതിന് ഞാൻ എന്താ പറഞ്ഞത്?
ഞാൻ എന്ത് പറഞ്ഞാലും .. "നിനക്കത് മനസ്സിലാവില്ല".
ഏയ്, ബിനു നിൻ്റെ അമ്മ നന്നായി പാടില്ലേ? ഇല്ലേ?
അമ്മേ നന്നായി പാടും, നെൽവയലുകളെക്കുറിച്ചുള്ള ആ പാട്ടുപാടൂ.
നിനക്ക് കേൾക്കണോ? - വേണം.
അമ്മേ, നെൽപ്പാടങ്ങൾ കാണാന്‍ എങ്ങനെയിരിക്കും?
കേട്ടുനോക്കൂ! നിനക്കത് മനസ്സില്‍ കാണാൻ പറ്റും.
ഈ വിശാലമാം നെൽവയലിൽ
നിഴലും വെള്ളിവെളിച്ചവുമായി
വെണ്‍മേഘമാലകള്‍ സൂര്യനൊപ്പം
നീലാകാശത്തോടിമാറുന്നു..
തേൻ കുടിക്കാൻ മറന്നു വണ്ടുകള്‍
വെള്ളിനിലാവില്‍ പറന്നു പൊങ്ങും
പക്ഷികളെല്ലാം തീരമണഞ്ഞ് കൂടിച്ചേരുവതെന്തോ.. കൂടിച്ചേരുവതെന്തോ.
വീട്ടിലേക്ക് മടങ്ങില്ലാ ഞാന്‍
വീട്ടിലേക്കു മടങ്ങില്ല
എന്‍ കീഴിലെന്നപോല്‍ ആകാശത്തെ
വകഞ്ഞുമാറ്റി പ്രകൃതിയിലേക്ക് പരക്കും ഞാൻ .
വീട്ടിലേക്ക് മടങ്ങില്ലാ ഞാന്‍.. ഇനി വീട്ടിലേക്കു മടങ്ങില്ലാ..
രാത്രി എത്രയാ വൈകിയത്?
ഉത്തരമൊന്നും പറയാനില്ലേ
ചെയ്തോളൂ, ഞാൻ നിങ്ങളെ പിന്തുടരുക മാത്രമാണ് .
നാളെ രാവിലെ ഗ്രാമവാസികൾ ഇതിലൂടെ ഉറ്റുനോക്കും
ഒന്നും മിണ്ടാതെ ഒരു ജോഡി ശവങ്ങള്‍ ഇങ്ങനെ തൂങ്ങിനില്‍ക്കുന്നതുകണ്ട്.
ഹരപ്രസാദ്, ഇത് നിങ്ങളോ?
അല്ല, ഇതെൻ്റെ പ്രേതമാണ്.
ഞാൻ തോറ്റുപോയി. നശിച്ചുപോയി...
ജീവിതത്തിന്റെ കാര്യത്തില്‍.
ഇടിമിന്നലിൽ കരിഞ്ഞുണങ്ങിയ ഒരു ഈന്തപ്പന.
ഞാൻ പ്രതിഷേധിച്ചു...
ആർക്കുവേണ്ടി പ്രതിഷേധിച്ചു? എന്തിനുവേണ്ടി പ്രതിഷേധിച്ചു?
ഇപ്പോൾ ഞാൻ പാപ്പരായി. എല്ലായിടത്തും തൂത്തെറിയപ്പെട്ടു.
ഞാൻ അനങ്ങാന്‍ പറ്റാത്ത വിധം ഒരു കെണിയിൽ പെട്ടു.
എന്നാല്‍, ഹേ, ഒളിച്ചോടിയവനേ, ഭീരൂ, നിനക്ക് ഒരു ജോലി ലഭിച്ചു.
എന്നിട്ടും, നീ എങ്ങിനെ ഈ അവസ്ഥയിലെത്തി?
നീയിതാ ശൂന്യതയില്‍ തൂങ്ങിയാടാന്‍ പോകുന്നു....
നിങ്ങൾ പ്രതിഷേധിച്ചാലും കാലുകൾക്കിടയിൽ വാൽ തിരുകി ഓടിപ്പോയാലും
ഒരു വസ്തുതയുണ്ട്. അതുകൊണ്ടൊന്നും ഒരു കാര്യവുമല്ല.
എല്ലാം അകം പുറം ഒഴികിത്തീരും.
നാമെല്ലാം വെറും നിരാലംബരാണ് കാറ്റിനെപ്പോലെ ഒരിടവും ഇല്ലാത്തവരാണ്.
നമ്മളെല്ലാം തുടച്ചുനീക്കപ്പെട്ടവരാണ്.
രാത്രി എത്രയാ വൈകിയത്?
നിനക്കതിനുത്തരം നല്‍കാനാവുമോ?
അച്ഛാ, എപ്പോഴാ നമ്മുടെ പുതിയ വീട്ടിലേക്ക് നമ്മള്‍ പോവുക?
ഞാൻ ഇന്ന് ജോലിക്ക് പോവുകയാണ്.
നാളെ ഞാൻ വീട്ടുടമസ്ഥന് വാടക നൽകും, മറ്റന്നാള്‍ നമുക്ക് അങ്ങോട്ടു പോകാം.
നിങ്ങൾ എന്താ ഇത്രയും വൈകിയത്? ജോലിക്ക് എത്താന്‍ വൈകില്ലേ?
ഇല്ല ഇനിയും സമയമുണ്ട്, ഞാൻ ഒരു വീട് കണ്ടെത്തിയിട്ടുണ്ട്.
ഞാൻ ഇന്ന് ബസ്സുമായി റൂട്ടിൽ പോകും.
എവിടേക്കാ പോകുന്നത്?
എനിക്കറിയില്ല, ഇന്നലെയവർ എന്നെ ബസ്സിൽ കയറ്റി നഗരം ചുറ്റിയിരുന്നു.
ബ്രേക്ക് ജോയിൻ്റിലൂടെ വെള്ളം വരുന്നത് ഞാൻ ശ്രദ്ധിച്ചിരുന്നു, എനിക്ക് ബ്രേക്ക് ചവിട്ടാന്‍ പറ്റിയില്ല.
എങ്ങനെയൊക്കെയോ തിരിച്ചെത്തി. ഇന്ന് തരുന്ന ബസ് എങ്ങിനെയുള്ളതാണെന്ന് ആർക്കറിയാം.
നിന്റെ സാരി എത്ര കീറിപ്പറിഞ്ഞിരിക്കുന്നു!
അല്ല. എനിക്കു വേറെയുണ്ട്... ഒരു പെട്ടി നിറയെ പട്ടുസാരികൾ.
ജോലി കഴിഞ്ഞ് മടങ്ങുമ്പോൾ നിനക്ക് രണ്ട് സാരി വാങ്ങി വരാം. ഇന്ന് ശമ്പള ദിനമാണ്.
അവരുടെ ബസ്സിൻ്റെ ദയവു കാരണം എനിക്ക് തിരിച്ചെത്താന്‍ പറ്റിയെങ്കില്‍.
ബിനു, നിനക്ക് ഏത് കളിപ്പാട്ടമാണ് ഏറ്റവും ഇഷ്ടം?
ട്രെയിൻ.
ഞാൻ പുതിയ വീട്ടിലേക്ക് പോകുമല്ലോ.
അമ്മേ രാത്രി കുറേ വൈകിയില്ലേ?
കുറച്ച് വൈകി.
അച്ഛൻ എന്താ ട്രെയിനുമായി വരാത്തത്?
അച്ഛന്‍ ഉടന്‍ വരും.
അമ്മേ, നമ്മുടെ പുതിയ വീട് എങ്ങനെയുണ്ട്. അമ്മ കണ്ടിട്ടുണ്ടോ?
ഞാൻ ചെറിയ കുട്ടിയായിരുന്ന കാലത്ത്.
ഞാൻ നിന്റെ പ്രായമുള്ള കുട്ടിയായിരുന്നപ്പോൾ, എനിക്ക് ഒരാൾ അത് കാണിച്ചുതന്നിരുന്നു.
വളഞ്ഞൊഴുകുന്ന നദി, നീല നീല കുന്നുകള്‍,
നിറയെ ചിത്രശലഭങ്ങൾ പാട്ടുപാടി നൃത്തം ചെയ്യുന്നു..
അമ്മ അവിടെ പോയിട്ടുണ്ടോ?
ഇല്ല, ദൂരെ നിന്ന് ഞാൻ അവിടെക്കുപോകാനുള്ള വഴി മാത്രം കണ്ടു.
ഞാൻ സുബർണരേഖയിലേക്ക് പോകും.
തീർച്ചയായും ഒരിക്കല്‍ നീ അവിടെ പോവുകതന്നെചെയ്യും.
വരാൻ വൈകിയതിന് അച്ഛനെ ശകാരിക്കണേ. ട്രെയിൻ കളിപ്പാട്ടം എൻ്റെ തലയണയ്ക്കടുത്തുതന്നെ വെക്കണം.
വെക്കാം പൊന്നുമോനെ, ഉറങ്ങിക്കോ.
ഊഞ്ഞാലിൽ ശ്യാമിതാ ആടിത്തിമര്‍ക്കുന്നു...
ഡ്രൈവർ സംഭവസ്ഥലത്തുതന്നെ മരിച്ചു.
പെട്ടന്ന് അവരെ അറിയിക്കല്ലേ... പതുക്കെ പറയൂ..
എന്താ സംഭവിച്ചത്?
താല പാർക്കിന് അടുത്തെത്തിയപ്പോള്‍ ബസ്സിന്റെ ബ്രേക്ക് പ്രവർത്തിച്ചില്ല.
ആ ചെറിയ പെൺകുട്ടിക്ക് 12 വയസ്സ് പോലും ആയിട്ടില്ല. എന്തോരു ഭംഗിയുള്ള കുഞ്ഞായിരുന്നു.
പത്തഞ്ഞൂറു പേർ ചേര്‍ന്ന് ബസ് കത്തിച്ചുകളഞ്ഞു.
പോലീസ് എത്താന്‍ വൈകി. അവനെ രക്ഷിക്കാനായില്ല.
ഇത് ആ ഡ്രൈവറുടെ വീടാണോ?
മനസ്സിലായില്ലേ! നമ്മള്‍ ആകെ തോറ്റ മനുഷ്യരാണ്.
ആത്മഹത്യ ചെയ്യാൻ പോലും നമുക്ക് കഴിയില്ല.
ഈശ്വർ നിങ്ങള്‍ ഒരിക്കൽ എന്നെ കൽക്കത്തയിലേക്ക് കൊണ്ടുപോകുമോ?
എൻ്റെ പക്കൽ പണമില്ല, പക്ഷേ നിങ്ങളുടെ പക്കലാണെങ്കില്‍ അത് ധാരാളമുണ്ട്.
കൽക്കത്ത ഇപ്പോൾ ആകെ രസകരമാണ് .
എത്രയെത്ര കടകള്‍. ഹോട്ടലുകള്‍.. റേസ് കോഴ്‌സുകള്‍.. എല്ലായിടത്തും ഭയങ്കര വിനോദമാണ്.
നിങ്ങൾ കാണുകയും അന്തംവിടുകയും വേണം.
ഒഴുക്കിനൊപ്പം ആളുകൾ എങ്ങനെ തന്നെത്തന്നെയുപേക്ഷിച്ച് നീങ്ങുന്നു എന്ന് കാണണം
ആൾക്കൂട്ടത്തോടൊപ്പം ഓടുന്നതാണ് നമുക്ക് ചെയ്യാനുള്ള ശരിയായ കാര്യം.
മോക്ഷത്തിനുള്ള ഏക മാർഗം ഇന്ന് ഇന്ദ്രിയങ്ങളുടെ സംതൃപ്തിയാണ് .
സംതൃപ്തിയോ?
നിങ്ങൾ നയിച്ചത് ഒരു സന്യാസജീവിതമാണ്.
പ്രക്ഷുബ്ധമായി, വന്യമായി പരമകാഷ്ഠയില്‍ എല്ലാം ആസ്വദിക്കൂ. അത്രയ്ക്കും ലഹരിയാണതിന്.
എല്ലാം നഷ്ടമാകുമെങ്കിലും... വല്ലാത്ത ലഹരിയാണ്
ആ ദൂര്‍ത്തരുടെ മേളയിലേക്ക് നിങ്ങൾ പോകുന്നോ?
പോകുന്നു...
എങ്കില്‍ നമുക്ക് പിശാചിനോട് വിടപറയാം.
പുണ്യം കാംക്ഷിച്ച് യജ്ഞശ്രയസ്സ് എല്ലാം ത്യജിച്ചു.
അദ്ദേഹത്തിന് നചികേതസ് എന്നൊരു പുത്രനുണ്ടായിരുന്നു.
മൃത്യുദേവൻ നചികേതസ്സിനോട് ആത്മജ്ഞാനം തേടരുത് എന്ന് പറഞ്ഞു.
മറ്റെന്തെങ്കിലും വരങ്ങള്‍ ചോദിക്കാനും.
ദേവന്മാർക്ക് പോലും കൈയെത്താത്ത അതിവശിഷ്ടരായ നർത്തകരിതാ.
സംഗീതമോ, നൃത്തമോ എന്തുവേണമെങ്കിലും നിങ്ങള്‍ക്കത് ലഭിച്ചിരിക്കും.
നചികേതസ് ഒരു വിഡ്ഢിയായിരുന്നു.
നചികേതസ്സോ!
ഞാൻ!
വെയ്റ്റർ.
ഇതാണോ അമൃതം?
സർ, ഇത് ബർബൺ വിസ്കി ആണ്.
മൈത്രേയി പറഞ്ഞത് പോലെ
അനശ്വരത നൽകാത്ത ഒന്നിനെ ഞാൻ എന്താണ് ചെയ്യേണ്ടത്.
മൈത്രേയിയാണ് ഇങ്ങനെ പറഞ്ഞത്.. പിന്നെ എന്താണ് അമൃതല്ലാത്തത്... ഞാനത് എന്ത് ചെയ്യും?
സാർ, ഞാൻ ഹെഡ് വെയിറ്ററെ വിളിക്കാം, അത് ഫ്രഞ്ച് വൈനാണ്.
അത് ഒഴിക്കൂ... ഒഴിക്കൂ
തേനിൻ്റെ അഭാവത്തിൽ എനിക്ക് ശർക്കരപ്പാനി മതിയാകും. തിരുവെഴുത്തുകളിൽ അങ്ങിനെ ഉറപ്പിച്ച് പറയുന്നുണ്ട്.
ഒഴിക്കൂ... ഒഴിക്കൂ..
കേൾക്കുന്നതിലല്ല, ഓർമ്മയിലാണതുള്ളത്.
ശ്രവിക്കുക എന്നതാണ് ഉപനിഷത്തിലെ പരമമായ ആനന്ദം.
ദുർബലർക്ക് സ്വയം സാക്ഷാത്കരിക്കാനാവില്ല.
ആനന്ദമാണ് അവരുടെ പരമാവധി.
നിങ്ങൾ 'ശേതകേതു' ആകന്നതുതന്നെ അൽപ്പം സുഖകരമായ കാര്യമല്ലേ
ഈ മാന്യനെ വീട്ടിലേക്ക് കൊണ്ടുപോകുക.
വീട്!
എഴുന്നേൽപ്പിൻ, ഉണരുവിൻ.
പ്രകൃഷ്ടരായ ആചാര്യരെ നേടി ബോധമേല്ക്കുവിൻ!
കത്തിവായ്ത്തല മൂർച്ചയുറ്റതും ചവുട്ടിപ്പോകരുതാത്തതുമാണു്.
കഷ്ടപ്പാടുള്ള വഴിയാണതെന്നു കവികൾ പറയുന്നു.
അവർ ഒരിക്കലും ആറ്റം ബോംബ് കണ്ടിട്ടില്ല.
ഒരിക്കലുമില്ല.
യുദ്ധം കണ്ടിട്ടില്ല, പട്ടിണി കണ്ടിട്ടില്ല.
കലാപം കണ്ടിട്ടില്ല, രാജ്യം വിഭജിക്കപെടുന്നത് കണ്ടിട്ടില്ല.
സൂര്യനെ ആരാധിക്കുന്നതിനുള്ള ശ്ലോകം യുക്തിരഹിതമാണ്.
അതിനു ശേഷം എന്ത്സംഭവിക്കുന്നു?
ഉള്ളിലേക്ക് കടക്കുക...
ഏഴ് സൈനികരെ കൊലപ്പെടുത്തിയ ശേഷം, ഹരപ്രസാദ് മരിച്ചു.
ഹേ ശാന്തി, ഹേ ശാന്തി. എൻ്റെ പ്രവൃത്തികൾ ഓർക്കുക...
പാടുന്നത് കേൾക്കാൻ താത്പര്യമുണ്ടോ?
ആര്?...
ശരി.
സാർ, അല്‍പ്പം പണം?
അവള്‍ മാന്യമായ ഒരു കുടുംബത്തിലേതാണ്. ഇന്നുവരെ അവള്‍ ചെയ്യാത്തതാണ്‌. ഇത് ആദ്യമായാണ്.
അവളെ കാണുമ്പോൾ തന്നെ സാറിന് ഹരമാകും.
സീത, അദ്ദേഹം ഒരു ഗ്രാമത്തിൽ നിന്ന് വരുന്ന ആളാണ്‌. ധാരാളം പണമുണ്ട് കയ്യില്‍.
ഞാൻ ബിനുവിനെ എൻ്റെ വീട്ടിലേക്ക് കൊണ്ടുപോകാം.
കാജൽ!
വിഷമിക്കേണ്ട, എപ്പോഴും ആദ്യ തവണ ഇങ്ങനെയൊക്കെത്തന്നെയാണ്.
കാജൽ...
അദ്ദേഹം നിങ്ങളുടെ പാട്ട് കേൾക്കാൻ വന്നതാണ്. അദ്ദേഹം കേൾക്കും, പോകും.
ഭയപ്പെടേണ്ട, പതുക്കെ ഇതൊക്കെ ശീലമാകും.
ബിനുവിൻ്റെ 3 മാസത്തെ സ്കൂൾ ഫീസ്. നിങ്ങളുടെ വീട്ടുചെലവുകൾ. ഈ 50 രൂപ വെച്ചോളൂ
ആ മാന്യനെ സന്തോഷിപ്പിക്കുക, അയാള്‍ കൂടുതൽ നൽകിയേക്കും.
ഞാൻ ഇതിൽ നിന്ന് ഒന്നും എടുക്കുന്നില്ല, നീ അത്രയും പ്രയാസത്തിലാണല്ലോ.
ഞാൻ നിങ്ങളെ മുറിയിലേക്ക് കൊണ്ടുപോകാം.
അല്‍പ്പം കാക്കണേ.
ആ മുറിയിലോ.
ഞാൻ നിങ്ങളെ അങ്ങോട്ടു കൊണ്ടുപോകാം.
അവള്‍ തയ്യാറാവുന്നു, അല്‍പ്പം കാത്തിരിക്കൂ.
അങ്ങേയറ്റം കഷ്ടമാണ് സാര്‍. മാന്യമായ കുടുംബത്തില്‍ പിറന്നവളെങ്കിലും ഇത് ചെയ്യാൻ നിർബന്ധിതയായി.
ഹാ റാം...
ഈ രാത്രിക്കും ഒരവസാനമുണ്ടല്ലോ.
ദിവസങ്ങൾ മാസങ്ങളായി, മാസങ്ങൾ വർഷങ്ങളും...
വിമാനം വൈകിയിട്ടുണ്ട്.
കള്ളക്കടത്തുകാരെ പിടികൂടിയതാ കാരണം.
അതെ, 2 ലക്ഷത്തിന്റെ സ്വർണ്ണവുമായി.
വരൂ ഒരു കാര്യം പറയട്ടെ.
ഈശ്വർ ചക്രവർത്തിയുടെ കേസിനെക്കുറിച്ച് മുതലാളി പറഞ്ഞിരുന്നു.
കോളനിയിലെ ഒരു സ്ത്രീയുടെ കൊലപാതകം സംബന്ധിച്ചുള്ള..
അതൊരു കൊലപാതകമല്ല, ആത്മഹത്യയായിരുന്നു.
കേസ് 2 വർഷത്തോളം നീണ്ടുപോയി
ഇന്നലെയാണ് ആത്മഹത്യയാണെന്ന് അന്തിമമായി തെളിഞ്ഞത്.
മുതലാളി പറഞ്ഞകാര്യം...
രാത്രി മുഴുവൻ ജോലി ചെയ്ത എനിക്ക് ഇതില്‍ അശേഷം താത്പര്യമില്ല.
കമ്പനി ഒരു പുതിയ റോട്ടറി മെഷീൻ സ്ഥാപിക്കുകയും...
വലിയ നിലയില്‍ വിപുലീകരണ പദ്ധതി തയ്യാറാക്കുകയും ചെയ്തിട്ടുണ്ട്.
നിങ്ങളാണ് ആദ്യം മുതൽ ഈ കേസ് കൈകാര്യം ചെയ്യുന്നത് എന്നും അദ്ദേഹം പറഞ്ഞു.
അവരെ മിക്കവരെയും നിങ്ങൾക്ക് അറിയാം. മരിച്ച സ്ത്രീയുടെ മകൻ ബിനു എന്ന കുട്ടിയെയും അറിയാമല്ലോ.
ഇപ്പോൾ നിങ്ങൾ ബോസിനെ പ്രീതിപ്പെടുത്തുകയാണെങ്കിൽ, ഭാവിയില്‍ നിങ്ങൾക്ക് വലിയ സാധ്യതകളുണ്ട്.
സഹോദരാ, ഞാൻ നിയമപരമായ കാര്യങ്ങളാണ് റിപ്പോർട്ട് ചെയ്യുന്നത്.
ഈ ചുവന്നതെരുവുകളെക്കുറിച്ചും തട്ടിക്കൊണ്ടുപോകലിനെ കുറിച്ചും എഴുതി എനിക്ക് മടുത്തു...
എൻ്റെ മുന്നിലേക്ക് നിങ്ങൾ മാഗ്സസെ അവാർഡാണോ ഇട്ടുതരുന്നത്?
താൻ കുറ്റവാളിയാണെന്നു ഈശ്വർ തറപ്പിച്ചു പറഞ്ഞു. അയാളാകട്ടെ ജീവിതത്തിൽ ഒരിക്കലും കള്ളം പറയാത്തയാളും.
എനിക്ക് ഉറക്കം വരുന്നുണ്ട്.
വെറുമൊരു ഉറക്കത്തിന് വേണ്ടി മുതലാളി പറഞ്ഞ കാര്യം തള്ളിയാല്‍...
ഇതൊരു നായയുടെ ജീവിതമാണ്. ഞാൻ അവരെ കണ്ടു സ്റ്റേറ്റ്മെന്റുകള്‍ എടുക്കാൻ പോകയാണ്.
നിങ്ങളെ എവിടെ വെച്ചോ കണ്ടതായി തോന്നുന്നല്ലോ
ഇല്ല, എനിക്ക് താങ്കളെ തിരിച്ചറിയാൻ പറ്റുന്നില്ല.
ഹേയ്, ബിനു കുട്ടാ, നീ എപ്പോഴാ ഇങ്ങെത്തിയത്?
ഞാനാണ് അവനെ അമ്മാവൻ്റെ അടുത്തേക്ക് കൊണ്ടുവന്നത്.
നിങ്ങൾ മിസ്റ്റർ ഈശ്വറിന്റെ ബന്ധുവാണോ?
അല്ല... ഞാനദ്ദേഹത്തിന്റെ സുഹൃത്താണ്.
ഈശ്വര്‍ ജീവിതത്തിൽ ഒരിക്കലും കള്ളം പറഞ്ഞിട്ടില്ല എന്ന് കേട്ടിട്ടുണ്ട്.
ഈ കേസിൽ അദ്ദേഹം എല്ലായ്‌പ്പോഴും പറഞ്ഞുകൊണ്ടിരുന്നത്... താന്‍ കുറ്റക്കാരനാണ് എന്നാണ്.
അതെ...
കേൾക്കൂ, മുൻപൊരു കാലത്ത് ക്ഷുദിരാം രക്തസാക്ഷിയായി...
സമാധാനത്തോടെ ചുവടുവെച്ച്, ചുണ്ടുകളിൽ മന്ത്രവചനങ്ങള്‍ ഉരുവിട്ട്,
സ്വന്തം കൈകൊണ്ട് അദ്ദേഹം തന്റെ കഴുത്തില്‍ കുരുക്കണിഞ്ഞു.
താന്‍ എന്താണെന്ന് അയാള്‍ക്കറിയാമായിരുന്നു, അതാണ് അയാളുടെ ശക്തി.
ഇന്ന്, ക്ഷുദിരാംമാരുടെ കൂട്ടമായ നമുക്ക് നമ്മള്‍ എന്താണെന്ന് അറിയുന്നില്ല!
അതുകൊണ്ട്, ഞങ്ങൾ കരുതുന്നത് പോരാടുക എന്നാൽ അടിപിടികൂടുക എന്നാണ്.
രക്തസാക്ഷിയാകുക എന്നതിനർത്ഥം തെരുവിലെ പട്ടിയെപ്പോലെ മരിക്കുക എന്നാണ്.
സ്വന്തം ഇച്ഛയില്‍ അഭിരമിക്കുന്നു.
ഈശ്വര്‍ ഇത് തിരിച്ചറിഞ്ഞു, അതുകൊണ്ടാണ് അയാള്‍ താൻ കുറ്റക്കാരനാണെന്ന് പറയുന്നത്.
അമ്മേ... വാതിലുകൾ തുറക്കൂവെന്നും.
ദയവായി താങ്കള്‍ എനിക്കൊരു ഉപകാരം ചെയ്യുമോ?
പറയൂ...
ഇനി ഈശ്വറിനെ അഭിമുഖീകരിക്കാന്‍ എനിക്ക് കഴിയില്ല.
ഇത്രയും വലിയ ഒരു ദുരന്തത്തിന് ശേഷം,
വീണ്ടും അവന്റെ മേല്‍ ഭാരമാവാന്‍ എനിക്കാവില്ല.
അതുകൊണ്ട് ദയവായി നിങ്ങൾ...
ശരി, ഞാൻ ബിനുവിനെ അവൻ്റെ അമ്മാവൻ്റെ അടുത്തേക്ക് കൊണ്ടുപൊയ്ക്കൊള്ളാം.
വെറും അമ്മാവനല്ല, ഈ ലോകത്ത് അവനുള്ള ഒരേയൊരു ബന്ധു.
ബിനു, അമ്മാവൻ നിന്നെ പുതിയവീട്ടിലേക്ക് കൊണ്ടുപോകും.
അമ്മയിൽ നിന്ന് നീ ഇപ്പോഴും കേൾക്കുന്ന ആ നാട്ടിലേക്കും വീട്ടിലേക്കും
ശുഭദിനം, നിങ്ങൾ നാട്ടിലേക്ക് മടങ്ങുകയല്ലേ.
നിങ്ങൾ തികച്ചും ഒരു സത്യസന്ധനാണെന്ന് പറയപ്പെടുന്നു!
നിങ്ങൾ തമാശ ആസ്വദിക്കാന്‍ വന്നിരിക്കയാണല്ലേ?
അതെ സത്യമാണ്.
ഞാൻ കള്ളം പറഞ്ഞിട്ടില്ല.
നിങ്ങള്‍ക്കും ഇത് ബാധകമാണ്. നിങ്ങളും കുറ്റവാളിയാണ്.
ഞാനോ?
അതെ നിങ്ങളും കുറ്റവാളിയാണ്.
നിങ്ങളും ഞാനും നമ്മള്‍ എല്ലാവരും.
എൻ്റെ അനിയത്തി മാത്രമാണ് ഈ ദുരിതങ്ങള്‍ തിന്നതെന്നാണോ നിങ്ങൾ വിചാരിക്കുന്നത്?
നിനക്ക് സഹോദരിമാരില്ലേ?
അമ്മേ!...
ശരി, ശുഭാശംസകള്‍... നിങ്ങളുടെ മരുമകൻ.
മുഖർജി ഈ കത്ത് തന്നയച്ചിട്ടുണ്ട്.
സർ, അന്നത്തെ പ്രശ്നങ്ങള്‍ക്ക് ശേഷം,
മിസ്റ്റർ റാംബിലാസ് ബാബു, നിങ്ങളെ ഒഴിവാക്കിയിരിക്കയാണ്.
ശരിക്കും നിങ്ങൾ വളരെ സത്യസന്ധനാണ്, അതുകൊണ്ടാണല്ലോ സ്വയം കുറ്റവാളിയായി കരുതുന്നത്.
ഇതെല്ലാം കൊണ്ട് എന്നെ ഇപ്പോള്‍ മാനേജരാക്കി
നിങ്ങളുടെയും സഹോദരിയുടെയും സാധനങ്ങൾ കമ്പനിയുടെ ബംഗ്ലാവിലാണ് ഉള്ളത്.
എല്ലാം അവിടുന്ന് മാറ്റുകയും വീട് ഒഴിയുകയും വേണം.
ആ വീട് ഇപ്പോൾ എൻ്റേതാണ്. നിങ്ങളുടെ സന്തം, ജൊഗൻ മുഖർജി.
ഈ വിശാലമാം നെൽവയലിൽ
നിഴലും വെള്ളിവെളിച്ചവുമായി
വെണ്‍മേഘമാലകള്‍ സൂര്യനൊപ്പം
നീലാകാശത്തോടിമാറുന്നു..
മാമാ.
എന്റെ ബിനൂ.
-മാമാ, ഇതാണോ സുബർണരേഖ നദി? - അതെ...
എന്നെ താഴെയിറക്കുമോ.
അങ്ങങ്ങകലെ നീല നീല കുന്നുകൾ.
അവിടെ വലിയ മുറികളുള്ള ആരുമില്ലാത്ത ഒരു വീട്.
പൂന്തോട്ടത്തിൽ നിറയെ ചിത്രശലഭങ്ങൾ പാട്ടുപാടി നൃത്തം ചെയ്യുന്നു.
മാമാ, അമ്മയെന്നോട് പറഞ്ഞിരുന്നു, അവിടെയാണ് നമ്മളുടെ പുതിയ വീടെന്ന്.
എന്നോട് സത്യം പറയൂ മാമാ. നമ്മൾ പുതിയ വീട്ടിലേക്കല്ലേ പോകുന്നത്?
സത്യം പറയൂ. മാമാ.. സത്യം പറ..
പറയൂ...
അതെ, നമ്മള്‍ നമ്മുടെ പുതിയ വീട്ടിലേക്ക് പോവുകയാണ്, ബിനു.
സത്യമായും.
എന്ത് രസമായിരിക്കും! അവിടെ അച്ഛൻ ഉണ്ടാവുമോ?
അമ്മ എന്തായാലും അവിടെ ഉണ്ടാകും, നമുക്ക് ഓടാം.
മാമന് ശ്വാസം മുട്ടി ഓടാന്‍ പറ്റുന്നില്ലേ. എന്നാല്‍ വേഗം നടക്ക്.
എന്താ നിന്നത്?
വരൂ , വാ...
മാമന് എന്തിനാ ഇത്രയും വയസ്സായത്... വേഗം വരൂ...
വാ.. വരൂ..
മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍, ഓപ്പണ്‍ ഫ്രെയിം പയ്യന്നൂര്‍.
വിജയം മനുഷ്യന്, ആ നവജാതശിശുവിന്, നിത്യജീവനുതന്നെ! രവീന്ദ്രനാഥ ടാഗോര്‍
മലയാളം സബ്ടൈറ്റില്‍ തയ്യാറാക്കിയത്: പി പ്രേമചന്ദ്രന്‍, ഓപ്പണ്‍ ഫ്രെയിം പയ്യന്നൂര്‍.